αιτίες Archives - Page 2 of 10 - Alopecia.gr\nΟι γυναίκες συχνά βιώνουν εποχιακή τριχόπτωσηπου παρατηρείται κατά την διάρκεια του μπάνιου ή του stylingτων μαλλιών. Αυτό που πρέπει να θυμάστε είναι ότι η απώλεια των μαλλιών είναι μέρος του κύκλου ανάπτυξης της τρίχας και δεν είναι μόνιμη.\nΗ απώλεια δημιουργεί χώρο για τα νέα μαλλιά διαβάστε περισσότερα\nΟι κοτσίδες προκαλούν τριχόπτωση;\nΠρόσφατα, οι ειδικοί έχουν αναγνωρίσει μια σχέση ανάμεσα στον τρόπο χτενίσματος και την τριχόπτωση, δηλαδή πόσο σφιχτά δένετε τα μαλλιά σας, πόσο συχνά βάζετε extensions και πόσο συχνά βάφετε τα μαλλιά σας.\nΗ άποψη ότι η τριχόπτωση γίνεται πιο έντονη όταν πιάνετε τα μαλλιά σε κοτσίδα,τις περισσότερες φορές είναι λανθασμένη. Υπάρχουν όμως χτενίσματα που οδηγούν στην τριχόπτωση. διαβάστε περισσότερα\nΤριχόπτωση κατά την λοχεία\nΗ τριχόπτωση κατά την λοχεία αποτελεί ένα σοκαριστικό γεγονός για την γυναίκα για το οποίο, συνήθως, δεν είναι προετοιμασμένη.\nΌμως να ξέρετε ότι:\nείναι απολύτως φυσιολογικό\nμπορεί η τριχόπτωση να είναι έντονη με αποτέλεσμα τα μαλλιά σας να φαίνονται πολύ λεπτά\nυπάρχουν τρόποι να το αντιμετωπίσετε.\nΤι προκαλεί την τριχόπτωση κατά την λοχεία;\nΚατά την διάρκεια της εγκυμοσύνης τα μαλλιά είναι πιο πυκνά από ότι συνήθως, κυρίως λόγω των υψηλών επιπέδων των οιστρογόνων. Η φάση ανάπτυξης των μαλλιών επιμηκύνεται, με αποτέλεσμα να μειώνεται η διάρκεια της φάσης της στάσης, οπότε λιγότερες τρίχες πέφτουν κάθε μέρα. διαβάστε περισσότερα\nΣίδηρος και τριχόπτωση\nΛέγεται ότι τα μαλλιά αποτελούν το βαρόμετρο της υγείας όλου του σώματος, οπότε δεν προκαλεί έκπληξη το γεγονός ότι όταν τα επίπεδα του σιδήρου είναι χαμηλά, επηρεάζονται τα μαλλιά και μπορεί να παρατηρήσετε έντονη απώλεια μαλλιών.\nΈχουν γίνει αρκετές έρευνες για την σχέση της λέπτυνσης των μαλλιών και του χαμηλού σιδήρου. Ορισμένοι γιατροί θεωρούν ότι υπάρχει άμεση σχέση και ότι ένα συμπλήρωμα σιδήρου θα μπορούσε να ελαττώσει ή να αναστρέψει την τριχόπτωση.\nΧαμηλά αποθέματα σιδήρου: παράγοντας έντονης τριχόπτωσης για γυναίκες που δεν είναι στην εμμηνόπαυση.\nΗ έρευνα δημοσιεύτηκε το 2007 και συμμετείχαν 5110 γυναίκες ηλικίας 35 με 60. Βρέθηκε ότι το 59% των γυναικών που ανέφεραν έντονη τριχόπτωση, είχαν χαμηλά αποθέματα σιδήρου.\nΗ χαμηλή φερριτίνη συνδέεται με την αλωπεκία στις γυναίκες\nΗ έρευνα δημοσιεύτηκε το 2003 και, αν και συμμετείχε μικρός αριθμός γυναικών, έδωσε ενδιαφέροντα αποτελέσματα. Τα επίπεδα του σιδήρου στις γυναίκες με ανδρογενετική αλωπεκία και γυροειδή αλωπεκία ήταν πολύ χαμηλότερα σε σχέση με τις γυναίκες που δεν παρουσίαζαν κάποια μορφή αλωπεκίας. Τα επίπεδα του σιδήρου στις γυναίκες με τελογενή ροή ή γενική αλωπεκία, όμως, δεν ήταν πιο χαμηλά σε σχέση με τις γυναίκες που δεν παρουσίαζαν τριχόπτωση.\nΗ διάγνωση και η θεραπεία της έλλειψης σιδήρου και η πιθανή σχέση της με την τριχόπτωση.\nΣύμφωνα με ένα άρθρο που δημοσιεύθηκε το 2006 στο περιοδικό της Αμερικανικής Δερματολογικής Ακαδημίας, η θεραπεία της τριχόπτωσης ενισχύεται όταν αντιμετωπίζεται η έλλειψη σιδήρου.\nΑν και δεν υπάρχουν αρκετές αποδείξεις που να επιβεβαιώνουν την άμεση σχέση του σιδήρου και της τριχόπτωσης οι ειδικοί με βάση την εμπειρία τους, πιστεύουν ότι τα 70ng/mL φερριτίνης ενισχύουν την αντιμετώπιση της τριχόπτωσης.\nΠιστεύουν επίσης ότι η αποκατάσταση του αποθέματος του σιδήρου μπορεί να βοηθήσει την αναγέννηση των μαλλιών ή τουλάχιστον να σταματήσει την τριχόπτωση, ακόμη και σε περιπτώσεις που δεν παρουσιάζεται αναιμία.\nΑν υπάρχει οικογενειακό ιστορικό, θεωρούν ότι η τριχόπτωση επιταχύνεται λόγω της έλλειψης σιδήρου.\nΟ ρόλος του σιδήρου και της φερριτίνης\nΟ σίδηρος είναι ένα σημαντικό μέταλλο, απαραίτητο για πολλές λειτουργίες, αλλά κυρίως για την μεταφορά οξυγόνου από τα ερυθρά αιμοσφαίρια. Αν το επίπεδο του σιδήρου είναι χαμηλό και το σώμα δεν παίρνει αρκετό οξυγόνο, τότε θα αισθανθείτε κουρασμένοι και το ανοσοποιητικό σας σύστημα θα αδυνατίσει.\nΠαίρνουμε τον σίδηρο από τις τροφές και μεταφέρεται σε όλο το σώμα μέσα από το αίμα. Η μεγαλύτερη ποσότητα σιδήρου βρίσκεται στην αιμοσφαιρίνη, μια πρωτεΐνη των ερυθρών αιμοσφαιρίων. Λίγη ποσότητα βρίσκεται στο συκώτι ή σε άλλα όργανα του σώματος.\nΗ μεγαλύτερη αποθήκη σιδήρου ονομάζεται φερριτίνη. Τα επίπεδά της αποτελούν μια καλή ένδειξη της ποσότητας του σιδήρου που υπάρχει στους ιστούς. Γι’ αυτό και οι γιατροί μπορούν να εντοπίσουν την έλλειψη του σιδήρου με μια αιματολογική εξέταση της φερριτίνης.\nΓιατί να είναι χαμηλά τα επίπεδα του σιδήρου;\nΥπάρχουν πολλοί λόγοι, όπως:\nμπορεί να μην παίρνετε επαρκή ποσότητα από την διατροφή σας.\nμπορεί να παίρνετε κάποιο φάρμακο που εμποδίζει την απορρόφησή του.\nη έντονη άσκηση ή η αυστηρή δίαιτα μπορεί να εξαντλήσουνν τα αποθέματα πριν προλάβει το σώμα να τα αντικαταστήσει.\nη υπερβολική κατανάλωση καφέ εμποδίζει την απορρόφηση του σιδήρου.\nη έλλειψη της βιταμίνης C η οποία βοηθάει στην απορρόφηση του σιδήρου.\nη πρόσληψη ασπιρίνης για μεγάλο χρονικό διάστημα.\nΟι γυναίκες διατρέχουν μεγαλύτερο κίνδυνο έλλειψης σιδήρου, λόγω της περιόδου και του τοκετού, επειδή χάνετε αρκετή ποσότητα αίματος, οπότε και σιδήρου.\nτριχόπτωση (γενική λέπτυνση, παρά αποψιλωμένα κενά)\nξηρά, εύθραυστα και αδύναμα μαλλιά\nΑν η ποσότητα σιδήρου που παίρνετε από τις τροφές που καταναλώνετε είναι λιγότερη από την ποσότητα που χρειάζεται ο οργανισμός σας, ο σίδηρος που υπάρχει αποθηκευμένος στην φερριτίνη θα χρησιμοποιηθεί για να καλύψει τις ανάγκες σας. Αυτό σημαίνει ότι τα επίπεδα της φερριτίνης θα πέσουν, χωρίς να εμφανίζεται αναιμία. Αν, όμως, δεν ακολουθήσετε κάποια αγωγή, θα εξελιχθεί σε αναιμία.\nΠως ελέγχονται τα επίπεδα του σιδήρου και της φερριτίνης;\nΥπάρχουν διάφορες εξετάσεις αίματος.\nΈλεγχος των επιπέδων της αιμοσφαιρίνης και των αιμοπεταλίων.\nΈλεγχος της ποσότητας του σιδήρου στο αίμα.\nΈλεγχος της φερριτίνης, της ποσότητας του σιδήρου που είναι αποθηκευμένη στο σώμα.\nΕίναι σημαντικό να έχετε φυσιολογικά επίπεδα σιδήρου, αλλά και αρκετά αποθέματα, επίσης.\nΤι γίνεται αν τα επίπεδα της φερριτίνης και του σιδήρου είναι χαμηλά;\nΟ γιατρός θα προτείνει αλλαγές στην διατροφή σας και αν χρειαστεί θα σας προτείνει κάποιο συμπλήρωμα.\nΤο συμπλήρωμα σιδήρου πρέπει να το παίρνετε με άδειο στομάχι για να μην εμποδίσει κάποια ουσία, όπως ο καφές, την απορρόφησή του.\nΤα συμπληρώματα σιδήρου προκαλούν αναστάτωση στο στομάχι ορισμένων ατόμων, οπότε ο γιατρός μπορεί να προτείνει την υγρή μορφή που είναι πιο ανεκτή.\nΤι γίνεται αν οι εξετάσεις είναι φυσιολογικές, αλλά εσείς συνεχίζετε να χάνετε μαλλιά; διαβάστε περισσότερα\nMetoprolol και τριχόπτωση\nΣημείωση: Οι πληροφορίες που δίνονται είναι συμβουλευτικού χαρακτήρα. Η διακοπή του φαρμάκου μπορεί να γίνει μόνο μετά από συνεννόηση με τον γιατρό για την αποφυγή σοβαρού καρδιακού επεισοδίου.\nΤο Metoprolol (μετοπρολόλη) είναι β-αναστολέας και χορηγείται για την αντιμετώπιση της υψηλής αρτηριακής πίεσης, του πόνου στο στήθος και άλλων καρδιακών παθήσεων.\nΤο Metoprolol προκαλεί τριχόπτωση;\nΑνάμεσα στις σπάνιες παρενέργειες του φαρμάκου αναφέρεται και η τριχόπτωση, γι’ αυτό αν παρατηρήσετε αυξημένη απώλεια μαλλιών θα μπορούσε το φάρμακο να είναι η αιτία.\nΣύμφωνα με μια στατιστική, η τριχόπτωση που οφείλεται στο Metropolol είναι πιο συνηθισμένη στις γυναίκες πάνω από τα 60 που παίρνουν το φάρμακο για 1 μέχρι 6 μήνες. Αυτό φυσικά δεν προκαλεί έκπληξη, επειδή η πλειοψηφία των ατόμων που ακολουθούν αγωγή με β- αναστολείς ανήκουν σε αυτή την ηλικιακή ομάδα.\nΤι μπορείτε να κάνετε αν πιστεύετε ότι το Metropolol προκαλεί τριχόπτωση\nΠρώτα μιλήστε με τον γιατρό σας.\nΕίναι σημαντικό να το γνωρίζει για να κρίνει αν χρειάζεται να κάνετε κάποιες εξετάσεις, όπως για έλεγχο του σιδήρου ή του θυρεοειδή.\nΕπίσης, είναι σημαντικό να μην ξεχνάμε ότι τα μαλλιά τείνουν να λεπταίνουν με την πάροδο των χρόνων, ειδικά αν υπάρχει ιστορικό στην οικογένεια ή κατά την εμμηνόπαυση.\nΑν δεν βρεθεί κάποια άλλη αιτία, συζητήστε με τον γιατρό σας αν μπορεί να προσαρμόσει την δόση, ή αν υπάρχει άλλο σκεύασμα που μπορείτε να δοκιμάσετε. Η τριχόπτωση που προκαλείται από ένα συγκεκριμένο φάρμακο συνήθως σταματάει μόλις διακοπεί η λήψη του φαρμάκου.\nΤι μπορείτε να κάνετε αν συνεχιστεί η τριχόπτωση\nΑν ο γιατρός δεν συμφωνεί με την μείωση της δόσης ή την αλλαγή σκευάσματος, πρέπει να φροντίσετε τα μαλλιά που σας έχουν απομείνει και να βοηθήσετε την ανάπτυξή τους.\nΒεβαιωθείτε ότι η διατροφή σας περιλαμβάνει όλα τα θρεπτικά που χρειάζονται τα μαλλιά για να αναπτυχθούν.\nΣυζητήστε με τον γιατρό αν θα ωφελούσε ένα συμπλήρωμα όπως η βιοτίνη.\nΑποφύγετε την χρήση θερμότητας και χημικών όσο γίνεται. Αν θέλετε να βάψετε τα μαλλιά σας επιλέξτε βαφή χωρίς αμμωνία και υπεροξείδιο υδρογόνου.\nΖητήστε από την κομμώτριά σας να σας κάνει ένα κούρεμα που θα καλύψει την απώλεια των μαλλιών.\nΧρησιμοποιείστε σαμπουάν κατά της τριχόπτωσης. Δεν μπορούν να επαναφέρουν τα χαμένα μαλλιά, αλλά μπορούν να θρέψουν τα εναπομείναντα και να εξασφαλίσουν ένα υγιές τριχωτό.\nΔοκιμάστε προϊόντα που δίνουν όγκο.\nΑν έχει υποχωρήσει η γραμμή των μαλλιών σας, δοκιμάστε κορδέλες που, όμως, δεν πρέπει να τραβάνε τις ρίζες των μαλλιών.


Avast vs Zone Alarm: Ποιο Είναι Καλύτερο; [Κορυφαίες Επιλογές για το 2022]\nΚεντρική Σελίδα Σύγκριση Avast vs Zone Alarm\nAvast σε σύγκριση με Zone Alarm: Ποιο Είναι το Κατάλληλο για Εσάς;\nΤο ZoneAlarm και το Avast λαμβάνουν και τα δύο κορυφαία σχόλια, αλλά ποιο είναι πραγματικά το καλύτερο; Η ασφάλεια και των δύο είναι υψηλής ποιότητας και προσφέρουν προστασία έναντι ransomware και phishing, ενώ αμφότερα χρησιμοποιούν το sandboxing, το οποίο εκκινεί ύποπτα προγράμματα σε ασφαλή εικονικά περιβάλλοντα. Όμως, το ZoneAlarm βασίζεται σε ένα σύστημα βασισμένο στις υπογραφές, το οποίο ανανεώνεται σε τακτά χρονικά διαστήματα, ενώ το Avast επικεντρώνεται στον εντοπισμό ύποπτων συμπεριφορών. Ωστόσο, είναι τα πρόσθετα χαρακτηριστικά που τα διαχωρίζουν πραγματικά.\nΤο ZoneAlarm χρησιμοποιεί μια επέκταση για το πρόγραμμα περιήγησης για την προστασία από το phishing, παρέχει 5GB online χώρο για αντίγραφα ασφαλείας και έχει ακόμη τη δυνατότητα "Find My Laptop" εάν το μηχάνημα σου κλαπεί. Από την άλλη πλευρά, το Avast επικεντρώνεται στην προστασία WiFi, ακόμη και σε δημόσια δίκτυα. Προσφέρουν επίσης διαχειριστή κωδικών πρόσβασης και βελτιστοποίηση του υπολογιστή που προσδιορίζει την περιττή χρήση της CPU. Καλύπτει τις περισσότερες συσκευές και λειτουργικά συστήματα, με προστασία για Mac, Windows, αλλά και για εργαλεία φωνητικής εντολής όπως το Alexa και το Google Home.\nΌσον αφορά στην υποστήριξη, και οι δύο εταιρείες προσφέρουν παρόμοιες επιλογές, όπως online τεκμηρίωση, ζωντανή συνομιλία και 24ωρη τηλεφωνική γραμμή. Ωστόσο, το ZoneAlarm προτιμά να αντιμετωπίζει τεχνικά προβλήματα μέσω του συστήματος chat με ticket.\nΠαρόλο που οι δύο σουίτες antivirus έχουν παρόμοιες τιμές, το Avast προσφέρει δωρεάν έκδοση και επαγγελματική αναβάθμιση, ενώ το ZoneAlarm έχει μόνο μία επιλογή.\nΜεμια πρώτη ματιά, το Avast προσφέρει την πιο ολοκληρωμένη ασφάλεια. Παρέχει επίσης ένα ευρύτερο φάσμα τιμών για τα πακέτα του, ώστε να μπορείς να βρεις αυτό που θα ταιριάζει στον προϋπολογισμό σου. Αλλά αυτό δεν σημαίνει ότι το ZoneAlarm πρέπει να παραβλεφθεί. Το 'Find My Laptop' και το online backup μπορούν να είναι πολύτιμα, αν τα χρειάζεσαι.


dimitrees: Το ναρκοπέδιο της υπερφορολόγησης\nΤο ναρκοπέδιο της υπερφορολόγησης\nΜια τιμωρητική και πρόχειρη φορολογική πολιτική δεν αρμόζει στους πολίτες αυτής της χώρας.\nΣτις 10 Μαΐου του 1773 ψηφίσθηκε στο Βρετανικό Κοινοβούλιο ένας νόμος ασήμαντος στην ουσία του που όμως έμελε να αποτελέσει κομβικό σημείο για την εξέλιξη της νεότερης ιστορίας.\nΠρόκειται για το περίφημο «tea act»μέσω του οποίου οι Βρετανοί προσπάθησαν να επιδοτήσουν φορολογικά το τσάϊ που εμπορευόταν η άλλοτε πανίσχυρη East India Company έναντι του τσαγιού που παρήγαγαν και εμπορεύονταν οι αμερικανικές αποικίες. Ωστόσο, ο συγκεκριμένος νόμος ήταν ο τελευταίος μιας μεγάλης λίστας φόρων που θέσπισε το Βρετανικό Κοινοβούλιο σχεδόν σε κάθε προϊόν που παρήγαν οι αμερικανικές αποικίες. Παράβλεψαν το γεγονός οι Βρετανοί νομοθέτες ότι όταν θεσπίζεις ένα φόρο δεν κάνεις τίποτα διαφορετικό από το να στερείς ένα μέρος από την ελευθερία του φορολογούμενου. Και όταν στερείς την ελευθερία κάποιου τότε κεντρίζεις το ενδιαφέρον του με έναν πολύ δυσάρεστο τρόπο. Η θέσπιση του «tea act» προκάλεσε την απρόβλεπτη οργή των υπερφορολογούμενων αμερικανικών αποικιών. Απρόβλεπτη γιατί ποτέ δεν μπορείς να γνωρίζεις το σημείο βρασμού μιας κοινωνίας όταν την πιέζεις. Στις σημερινές ημέρες μπορεί να είναι ακόμα και ένας φόρος για την προστασία του περιβάλλοντος (βλέπε κίτρινα γιλέκα στη Γαλλία) που να προκαλέσει μια χαοτική αντίδραση. Στην Αμερική του 18ου αιώνα ήταν ένας ακόμα φόρος στο τσάϊ που προκάλεσε την εξέγερση των αμερικανικών αποικιών (το περίφημο Boston Tea Party) στις 16 Δεκεμβρίου 1773 και ουσιαστικά συντέλεσε δυναμικά στην αμερικανική επανάσταση και στην απόσχιση των αμερικανικών αποικιών από το βρετανικό στέμμα.\nΠροφανώς οι Βρετανοί τότε έχασαν το μέτρο. Η αξία του μέτρου είναι σημαντική για την ορθή λειτουργία μιας κοινωνίας. Η αναζήτηση της αριστοτελικά ορισμένης μεσότητας αποτελεί μια ενσυνείδητη και διαρκή άσκηση. Σε κάθε ενέργεια της κοινωνίας μπορούμε και πρέπει να αναζητήσουμε τη μεσότητα. Για παράδειγμα ανάμεσα στη μη φορολόγηση και στην υπερφορολόγηση θα πρέπει να αναζητήσουμε απλά τη δίκαιη φορολόγηση. Βέβαια, σε έκτακτες συνθήκες πιθανώς να απαιτείται η καταφυγή σε μια ακραία πολιτική. Για παράδειγμα η οικονομική κρίση της Ελλάδας έπρεπε να αντιμετωπισθεί άμεσα και απαίτησε την υπερφορολόγηση των πολιτών προκειμένου να αντιμετωπισθούν οι άμεσες χρηματοδοτικές ανάγκες. Η φορολογική πολιτική κινήθηκε προς το ένα άκρο. Προφανώς η επιστροφή στο μέσο αποτελεί την προϋπόθεση για την επιστροφή στην ομαλότητα.\nΜπορεί η διαδικασία αυτή να επιτελεσθεί στη χώρα μας όμως αρμονικά; Άγνωστο για τους ακόλουθους λόγους.\nΠρώτον η υπερφορολόγηση των Ελλήνων πολιτών έγινε με όρους άκρατης πόλωσης και προχειρότητας. Μέσα σε κλίμα διχαστικό ο μέσος Έλληνας κατηγορήθηκε ούτε λίγο ούτε πολύ ως επιδοτούμενος φοροφυγάς. Το κάλεσμα στην εθνική προσπάθεια δεν είχε ενωτικό χαρακτήρα αλλά διχαστικό. Οι ιδιωτικοί υπάλληλοι στραβοκοίταξαν τους δημόσιους υπαλλήλους που στραβοκοίταξαν τους ελεύθερους επαγγελματίες και όλοι μαζί τους πολιτικούς και ούτω καθεξής. Ο διχαστικός αυτός λόγος δεν μπόρεσε να προάγει σύμπνοια και ομόνοια αλλά μόνο βραχυπρόθεσμη αποτελεσματικότητα. Η έξοδος από την κρίση αντί να μετατραπεί σε ένα θρίαμβο απόρροια μιας κοινής θυσίας που θα σηματοδοτούσε την αποτελεσματικότητα και την καρτερικότητα του λαού μας μετατράπηκε σε μια λυπηρή και διστακτική διαδικασία ατελούς εξόδου από την καθημερινότητα της κρίσης.\nΔεύτερον, η φορολογική επιβάρυνση ήταν υπέρμετρη και με ταμειολογιστική προσέγγιση. Στόχος ήταν μονοσήμαντα η επίτευξη των ετήσιων λογιστικών στόχων. Δεν υπήρξε πρόνοια ούτε υπολογισμός όχι μόνο μακροπρόθεσμων επιπτώσεων αλλά ούτε και μεσοπρόθεσμων. Τι κι αν εκατοντάδες χιλιάδες μορφωμένοι πολίτες της χώρας μετανάστευσαν, επιχειρήσεις έκλεισαν και η μεσαία τάξη εκμηδενίστηκε οικονομικά (και ίσως κοινωνικά) η χώρα συνέχισε να εφαρμόζει ένα δημοσιονομικό πρόγραμμα λειψό σε σχεδιασμό. Ως δημιουργική καταστροφή θεωρήθηκε από πολλούς η ισοπέδωση αυτή, κάνοντας τα κόκκαλα του Σουμπέτερ να τρέμουν. Βλέπετε τα προαναφερόμενα που απωλέσθηκαν ήταν υποδομές για τη χώρα. Το μορφωμένο εργατικό δυναμικό που μετανάστευσε δεν ξαναδημιουργείται μέσα σε μερικά χρόνια και ούτε είναι εύκολο να αναπτύξεις ξανά χιλιάδες μικρομεσαίες επιχειρήσεις και τα δίκτυα που αυτές είχαν δημιουργήσει για τη λειτουργία τους. Ας μην μιλήσουμε για τη μεσαία τάξη που πλέον δεν τολμά ούτε δεύτερο παιδί να μεγαλώσει, με δραματικές συνέπειες για την κοινωνική ισορροπία στη χώρα.\nΤρίτον, η φορολογική λαίλαπα των τελευταίων ετών βασίστηκε σε ένα ψέμα. Τα φορολογικά μέτρα που θεσπίσθηκαν προπαγανδίστηκαν ως έκτακτες αλλά απαραίτητες δημοσιονομικές ενέργειες προκειμένου να ανταποκριθεί η χώρα στις διεθνείς τις απαιτήσεις. Ακόμα είναι νωπές για παράδειγμα οι εξαγγελίες για το εφήμερο του ΕΝΦΙΑ όσο και οι επαναλαμβανόμενες ετήσιες ανακοινώσεις για τη δικαιότερη φορολόγηση του στόλου των ιδιωτικών επιβατηγών οχημάτων. Με την πάροδο του χρόνου ωστόσο οι φόροι παρέμειναν και το έκτακτο της κατάστασης μονιμοποιήθηκε.\nΠοια είναι η συνέπεια αυτής της τακτικής;\nΊσως η χειρότερη από όλες είναι η επιβράβευση μιας κουλτούρας φοροαποφυγής και φοροδιαφυγής. Στην αρχή της κρίσης υπήρχε μια μαζική τάση από όλους να ζητάνε αποδείξεις και υπήρχε και κοινωνική πίεση για να πληρώνουν όλοι τους φόρους. Ωστόσο από το 2014 οι φορολογούμενοι που είναι συνεπείς δεν μπορούν να ανταποκριθούν στο βάρος των φόρων τουςκαι οι ελεύθεροι επαγγελματίες δηλώνουν ανήμποροι να συνεχίσουν να επιβιώνουν οικονομικά χωρίς να φοροδιαφεύγουν. Είναι δυνατόν στην Ελλάδα του σήμερα να αναγνώσκεται στατιστικό που να δηλώνει ότι το 20% των φορολογούμενων πληρώνει το 80% των ετήσιων φόρων και συγκεκριμένα το 19% των φυσικών προσώπων πληρώνει το 90% της φορολογίας εισοδήματος και να μην προκαλεί τρόμο για το χάλι της κατάστασης στην οικονομία; Και αν δεν μπορεί να προκαλέσει τρόμο στους εθισμένους στις αρνητικές ειδήσεις Έλληνες, σίγουρα προκαλεί τρόμο σε οποιονδήποτε ξένο αναλυτή επενδύσεων. Σημαίνει τόσο ότι υπάρχει θέμα αποτελεσματικότητας της φορολογικής πολιτικής όσο και ότι ενώ κάποιοι πληρώνουν τη νύφη υπέρμετρα, και σύντομα δεν θα αντέχουν, ένα άλλο μεγάλο ποσοστό του πληθυσμού όχι μόνο δεν φορολογείται αλλά επιδοτείται για να επιβιώσει. Είναι ένας αντικειμενικός ορισμός των συνθηκών φτώχιας. Όσο για τους πολύ πλούσιους που πρέπει να φορολογηθούν. Αυτό είναι το τυράκι του λαϊκισμού. Οι πλούσιοι έχουν πρόσβαση σε τεχνοκράτες και οικονομικά συστήματα που δυστυχώς διεθνώς τους επιτρέπουν να φοροαποφύγουν. Είναι μια πικρή αλήθεια που βασανίζει όλες τις σύγχρονες χώρες. Στην Ελλάδα βαφτίστηκαν, μέσω αλμάτων οικονομικής λογικής, όσοι ανήκαν στη μεσαία τάξη ως πλούσιοι και τους επιτέθηκαν φορολογικά με κάθε μέσο προκειμένου να καλύψουν το κενό των φορολογικών εσόδων.\nΗ χώρα, πρέπει να επιστρέψει στην ομαλότητα. Πρέπει να αποκτήσει ένα σταθερό βηματισμό και μια φιλοεπενδυτική προσήλωση. Δεν ήμαστε μια χώρα δεμένη χειροπόδαρα από ξένους επενδυτές αλλά μια προηγμένη δυτική δημοκρατία που συμμετέχει στους πιο ισχυρούς κρατικούς συνασπισμούς του κόσμου. Αποτελούμε σημείο αναφοράς και σταθερότητας στη Χερσόνησο του Αίμου. Μια τιμωρητική και πρόχειρη φορολογική πολιτική δεν αρμόζει στους πολίτες αυτής της χώρας. Δεν ήμαστε τριτοκοσμικό κράτος. Για αυτό ας σταματήσουμε να προχειρολογούμε και να μεμψιμοιρούμε. Η κυβέρνηση μπορεί να κινητοποιήσει όλες τις πανεπιστημιακές σχολές στο να προτείνουν λύσεις για την οικονομική ανάκαμψη της χώρας. Να κινητοποιήσει το δημοσιοϋπαλληλικό προσωπικό που πληρώνει αλλά και όλους τους σχετικούς θεσμούς. Ζήτημα είναι η ποικιλία των απόψεων, η αλληλεπίδραση και η τεκμηρίωση. Και αν αυτό ακούγεται κάπως θεωρητικό και δευτερεύον τότε θα πρέπει να γίνει κατανοητό ότι οι Έλληνες υπέστησαν μια άκρως καταπιεστική οικονομική πολιτική καθώς από ό,τι φαίνεται η Ελλάδα δεν μπόρεσε να αρθρώσει τεκμηριωμένο λόγο απέναντι στην τρόικα και στο διεθνές επενδυτικό κοινό σχετικά με την ανάπτυξη της χώρας. Δεν κατάφερε να διαθέσει αξιόπιστα στατιστικά στοιχεία, να προτείνει τεκμηριωμένες προτάσεις οικονομικής πολιτικής και να πείσει για τη δυνατότητα εφαρμογής μεταρρυθμίσεων. Δεδομένου αυτών των ελλειμμάτων προτιμήθηκε η εφαρμογής μιας ακραίας πολιτικής λιτότητας.\nΑς καταλήξουμε με μια ρήση του John F. Kennedy που ελέγχθη το 1962 και μάλλον τα εξηγεί όλα.«Είναι παράδοξη αλήθεια ότι ενώ σήμερα οι φορολογικοί συντελεστές είναι πολύ υψηλοί, εντούτοις τα φορολογικά έσοδα είναι πολύ χαμηλά και ο μόνος σωστός τρόπος για να αυξήσουμε τα έσοδα είναι να μειώσουμε τους συντελεστές».\n Αριστοτέλης Ηθικά Νικομαχεια 1107a6–1107a26\nΕτικέτες Κλέφτες, Πέστα Χρυσόστομε, Προτεκτοράτο ή Αποικία;


Athens News Agency: Press Review in Greek, 04-01-21\n ΕΠΙΣΚΟΠΗΣΗ ΤΥΠΟΥ ΤΗΣ 21/01/2004\n Εκθεση Ευρ. Επιτροπής-Ελλάδα- Οικονομία\nΟι εξελίξεις σε Νέα Δημοκρατία και ΠΑΣΟΚ ενόψει των επικείμενων εκλογών, το Κυπριακό, η επιδείνωση του καιρού και οι πανελλαδικές εξετάσεις είναι από τα βασικά θέματα της ειδησεογραφίας του σημερινού Τύπου.\nΑΔΕΣΜΕΥΤΟΣ ΤΥΠΟΣ (Μήτσης): 84.854 νέοι άνεργοι σε...οκτώ μήνες! Ομολογία-σοκ από την κυβέρνηση.\nΑΔΕΣΜΕΥΤΟΣ ΤΥΠΟΣ (Ρίζος): Ξέσπασμα για το όργιο προπαγάνδας. Καταγγελία- χαστούκι από το Ραδιοτηλεοπτικό Συμβούλιο.\nΑΠΟΓΕΥΜΑΤΙΝΗ: Αυτογκόλ από τον Γιώργο. Ναυάγησε στο Λαύριο η πρόταση για την απασχόληση των νέων. Εκανε λάθος το πρωί και τον διόρθωσε το επίσημο ΠΑΣΟΚ το βράδυ.\nΗ ΑΠΟΦΑΣΗ: Τα φαβορί για τις λίστες ΝΔ. Ολα τα ονόματα στο Λεκανοπέδιο και στις Α' -Β΄Θεσσαλονίκης.\nΗ ΑΥΓΗ: Βόμβα για τα Ταμεία, παγίδα για τους νέους. Προχειρότητα Παπανδρέου ή επίθεση κατά της σταθερής απασχόλησης;\nΑΥΡΙΑΝΗ: Ποιοι υπονομεύουν τον Γιώργο στο ΠΑΣΟΚ και στην κυβέρνηση. Τα λαμόγια, οι απατεώνες, οι ...μιζαδόροι και οι αποτυχημένοι προσπαθούν να βραχυκυκλώσουν το νέο αρχηγό για να τον έχουν στο χέρι.\nΤΟ ΒΗΜΑ: Ριζοσπαστικά μέτρα για προσλήψεις νέων. Εντυπωσιακή εξαγγελία του Γ. Παπανδρέου χθες στο Λαύριο.\nΗ ΒΡΑΔΥΝΗ: Αδειάζει τώρα Ευθυμίου και Χρυσοχοΐδη. Δριμύτατες επικρίσεις από τον Γ. Παπανδρέου.\nΕΘΝΟΣ: Παράθυρο ελπίδας για 100.000 νέους. Ριζοσπαστικά μέτρα Γιώργου για καταπολέμηση της ανεργίας.\nΕΛΕΥΘΕΡΗ ΩΡΑ: Λαύρος από το Λαύριο ο Γ. Παπανδρέου. Επετέθη στη Νέα Δημοκρατία χρησιμοποιώντας κάθε μέσον, ακόμη και το ''όραμα'' του ΠΑΣΟΚ του 1981!\nΕΛΕΥΘΕΡΟΣ: Αλλάζει πάλι στρατηγική. Ο Γ. Παπανδρέου δηλώνει υπερήφανος και συνυπεύθυνος για την πολιτική του Κ. Σημίτη.\nΕΛΕΥΘΕΡΟΣ ΤΥΠΟΣ: Μοντέλο αλβανοποίησης των νέων. Γ. Παπανδρέου: Υποσχέθηκε...εργασία για 4 χρόνια χωρίς ασφάλιση.\nΕΛΕΥΘΕΡΟΤΥΠΙΑ: Πρόταση - σοκ κατά ανεργίας νέων. Ο Γιώργος τάραξε τα νερά χθες από το Λαύριο.\nΕΣΤΙΑ: Ζήτημα καλπονοθείας! Απίστευτη δήλωσις του κ. Σκανδαλίδη.\nEspresso: Να γιατί χώρισαν Δρούζα-Οικονόμου. Ολη η αλήθεια.\nΗ ΚΑΘΗΜΕΡΙΝΗ: Η αποκάλυψη της ανεργίας. Οι 506.914 εγγεγραμμένοι αναδεικνύουν τα διαρθρωτικά προβλήματα της οικονομίας.\nΟ ΛΟΓΟΣ: Πολιτικές ''κόντρες'' για την ανεργία. Αμφισβητεί ο ΟΑΕΔ τις καταγγελίες.\nΤΑ ΝΕΑ: Πρόταση βόμβα για την ανεργία των νέων. Γιώργος: Να καταργηθούν οι εισφορές για 4 χρόνια.\nΝΙΚΗ: Υπέρ απασχόλησης των νέων. Νέα ρηξικέλευθη πρόταση του Γ. Παπανδρέου. Προσλήψεις χωρίς ασφαλιστικές εισφορές.\nΡΙΖΟΣΠΑΣΤΗΣ: Ασχημα παιγνίδια σε βάρος των νέων. Προκλητικές οι δηλώσεις Γ. Παπανδρέου.\nTraffic News: Θα σκοτώσω αυτόν που με χτύπησε. Η Ορθούλα Παπαδάκου μιλάει για τον άγριο ξυλοδαρμό της.\nΗ ΧΩΡΑ: Σήμα κινδύνου από την Ευρώπη για την οικονομία. Ευρωχαστούκι στην κυβέρνηση Σημίτη για τα ελλείμματα και το χρέος.\nCity Press: Γ. Παπανδρέου: Κίνητρα για πρόσληψη των νέων. Ο ηγέτης του ΠΑΣΟΚ προτείνει την τετραετή απαλλαγή των νέων που προσλαμβάνονται και των επιχειρήσεων από ασφαλιστικές εισφορές, για να περιοριστεί δραστικά η ανεργία.\nMetroRAMA: Άναψαν νέες ''φωτιές'' οικονομία και ανεργία. Αρνητική η έκθεση της Κομισιόν για τις επιδόσεις της Ελλάδας το 2003.\nΑΓΓΕΛΙΟΦΟΡΟΣ: ''Σταυρώνει'' τους βαρόνους. Ο Κ. Καραμανλής τους αφήνει εκτός ψηφοδελτίου Επικρατείας.\nΜΑΚΕΔΟΝΙΑ: Μισό Αιγαίο θέλουν οι Τούρκοι. Η ''Μ'' αποκαλύπτει απόρρητη νότα της Τουρκίας για το FIR.\nΤΥΠΟΣ ΘΕΣΣΑΛΟΝΙΚΗΣ: Θέλουν τους νέους όλοι τώρα. Μήλον της έριδος η νεολαία της χώρας και ποιος θα τους κερδίσει στις εκλογές.\nΟ ΑΔΕΣΜΕΥΤΟΣ ΤΥΠΟΣ (Ρίζος) αναφέρει ότι ''νέα διάσταση στην παρασκηνιακή κόντρα του με τον πρωθυπουργό Κώστα Σημίτη δίνει ο Γιώργος Παπανδρέου, προσεγγίζοντας αυτή τη φορά τον Κώστα Λαλιώτη''.\nΗ ΒΡΑΔΥΝΗ σημειώνει ότι ''υπό τον ''πυρετό'' της προεκλογικής περιόδου και εν όψει της κρίσιμης εκλογικής αναμέτρησης της 7ης Μαρτίου, ο Γιώργος Παπανδρέου επιχειρεί με κάθε τρόπο να πάρει αποστάσεις από επιλογές και πρακτικές της κυβέρνησης και του κόμματος ''αδειάζοντας'' ακόμα και τους συντρόφους του''.\nΟ ΑΔΕΣΜΕΥΤΟΣ ΤΥΠΟΣ (Μήτσης) υποστηρίζει ότι '' η σημερινή ημέρα έχει βαρύνουσα σημασία για τον Κώστα Λαλιώτη. Ο πρώην γραμματέας της Κεντρικής Επιτροπής του ΠΑΣΟΚ επιστρέφει και τυπικά στην κεντρική πολιτική σκηνή, καθώς ο Γιώργος Παπανδρέου τον περιμένει στο υπουργείο Εξωτερικών να συζητήσουν για τα περιθώρια και την προοπτική της ενεργοποίησής του''.\nΗ ΑΥΡΙΑΝΗ, προσθέτει ότι ''το ''ιστορικό ραντεβού'' ανάμεσα στο νέο ηγέτη του ΠΑΣΟΚ Γιώργο Παπανδρέου και τον πρώην γραμματέα του Κινήματος Κώστα ΛΑλιώτη πραγματοποιείται σήμερα στο υπουργείο Εξωτερικών''.\nΣύμφωνα με την ΑΥΓΗ,'' σε αλλεπάλληλες συναντήσεις και συσκέψεις αποσαφηνίζεται η διάταξη των δυνάμεων του ΠΑΣΟΚ στην πορεία προς τις εκλογές, αλλά παραμένουν αναπάντητα τα ερωτήματα που σχετίζονται με το πρόγραμμα αλλά και το ''πρόσωπο'' του κόμματος την ''επόμενη ημέρα''.\nH City Press τονίζει ότι '' το Λαύριο μια περιοχή που τουλάχιστον στο πρόσφατο παρελθόν ήταν συνδεδεμένη με το πρόβλημα της ανεργίας, επέλεξε χθες ο Γ. Παπανδρέου για να εξαγγείλει την πρώτη από τις προτάσεις του για την αντιμετώπιση του συγκεκριμένου προβλήματος''.\nΗ ΝΙΚΗ αναφέρει ότι ''μέσα στο δεύτερο 15νθήμερο του Μαΐου αναμένεται να αρχίσει φέτος ο ''Μαραθώνιος'' των πανελλαδικών εξετάσεων, οι οποίες θα ολοκληρωθούν στο πρώτο δεκαήμερο του Ιουνίου, διάστημα ανάλογο με τις περσινές εξετάσεις''.\nΤο ΒΗΜΑ εκτιμά ότι ''έξι στους δέκα υποψηφίους αναμένεται να μπουν εφέτος στα ιδρύματα τριτοβάθμιας εκπαίδευσης της χώρας, ενώ 17 νέα τμήματα θα συμπεριληφθούν στα μηχανογραφικά δελτία για το ακαδημαϊκό έτος 2004-2005 από τα οποία τα 10 ανήκουν σε ΑΕΙ, τα έξι σε ΤΕΙ και το ένα στο Πανεπιστήμιο της Κύπρου''.\nΤΑ ΝΕΑ προσθέτουν ότι "δεκαεπτά νέα τμήματα και μια Στρατιωτική Σχολή θα περιλαμβάνονται στο μηχανογραφικό που θα συμπληρώσουν τον Ιούλιο οι υποψήφιοι για την εισαγωγής τους στην Ανώτατη Εκπαίδευση το επόμενο ακαδημαϊκό έτος".\nΗ ΧΩΡΑ υποστηρίζει ότι ''νέα επιδείνωση του καιρού από τα δυτικά αναμένεται να σημειωθεί από σήμερα Τετάρτη σύμφωνα με το έκτακτο δελτίο πρόγνωσης καιρικών φαινομένων που εξέδωσε χθες το μεσημέρι η Εθνική Μετεωρολογική Υπηρεσία''.\nΣύμφωνα με την ΑΠΟΓΕΥΜΑΤΙΝΗ, ''αρνητικό ρεκόρ θα σημειώσει ο υδράργυρος σε όλη τη χώρα από απόψε τη νύχτα. Έπειτα από ένα σύντομο διάλειμμα η κακοκαιρία επιστρέφει δριμύτερη με χαμηλές θερμοκρασίες και χιόνια στα ορεινά, αλλά και σε πολλές πεδινές περιοχές της κεντρικής και βόρειας Ελλάδας''.\nΟ ΕΛΕΥΘΕΡΟΣ ΤΥΠΟΣ γράφει ότι ''τα εθνικά θέματα δεν πρέπει και δεν μπορεί να αποτελέσουν αντικείμενο της προεκλογικής συζήτησης τόνισε από τη Λευκωσία ο Κ. Καραμανλής σημειώνοντας ότι το Κυπριακό βρίσκεται σε μια ιδιαίτερα κρίσιμη φάση που απαιτεί ''εθνική συναίνεση και περίσσευμα υπευθυνότητας απ΄όλους''.\nΤο metroRAMA προσθέτει ότι ''ο επόμενος εθνικός στόχος μετά την ένταξη της Κύπρου στην ΕΕ είναι η εξεύρεση δίκαιης, βιώσιμης και λειτουργικής λύσης του Κυπριακού, τόνισε χθες ο πρόεδρος της ΝΔ Κώστας Καραμανλής από τη Λευκωσία''.\nΤΟ ΕΘΝΟΣ σημειώνει ότι ''μηνύματα συμπαράστασης στις προσπάθειες της κυπριακής κυβέρνησης και της πολιτικής ηγεσίας για μια λειτουργική και βιώσιμη λύση του Κυπριακού μετέφερε στη Μεγαλόνησο ο πρόεδρος της Νέας Δημοκρατίας Κώστας Καραμανλής''.\nΟ ΛΟΓΟΣ γράφει ότι "σύμφωνος με το πνεύμα της πρότασης Παπανδρέου για ταυτόχρονη μείωση εξοπλισμών Ελλάδος και Τουρκίας, εμφανίστηκε ο Κ. Καραμανλής, από την Κύπρο, αποκαλύπτοντας ότι και ο ίδιος έχει συζητήσει σχετική πρόταση με τον Τούρκο πρωθυπουργό".\nΟ ΕΛΕΥΘΕΡΟΣ ισχυρίζεται ότι "σε πολιτικό μπούμερανγκ εξελίχθηκε για τον Γ. Παπανδρέου η πρόταση που διατύπωσε προς την Τουρκία για την υπογραφή συμφωνίας μετά τις εκλογές που θα αφορούσε την αμοιβαία και ισόρροπη μείωση των εξοπλισμών".\nΗ ΕΣΤΙΑ σχολιάζει ότι "ακόμη και τις ελληνοτουρκικές σχέσεις επιχειρεί να καπηλευθή η Κυβέρνησις με την προεκλογική πρόταση-πυροτέχνημα του κ. Παπανδρέου για αμοιβαία μείωση των εξοπλισμών Ελλάδος και Τουρκίας. Στην πρόταση απήντησε αμέσως, αλλά και με πρόδηλη διπλωματική επιφυλακτικότητα ο Τούρκος υπουργός Εξωτερικών".\nH ESPRESSO σημειώνει ότι "οι στρατηγοί της Άγκυρας είναι αποφασισμένοι να εφαρμόσουν το εξοπλιστικό πρόγραμμα της Τουρκίας και έρχονται ευθέως σε ρήξη με τους πολιτικούς που 'τόλμησαν' να αποδεχθούν την πρόσκληση του Γιώργου Παπανδρέου για αμοιβαία μείωση των εξοπλισμών".\nΗ ΕΛΕΥΘΕΡΟΤΥΠΙΑ τονίζει ότι "η κυβέρνηση διατήρησε και χθες το εσωτερικό κλίμα ευφορίας που της δημιούργησε η θετική τηλεοπτική απάντηση του υπουργού Εξωτερικών της Τουρκίας Γκιουλ στην πρόταση του Γ. Παπανδρέου για τη σταδιακή μείωση των αμυντικών δαπανών των δύο χωρών".\nΣύμφωνα με την ΕΛΕΥΘΕΡΗ ΩΡΑ "έντονες αντιδράσεις προκαλεί στο εσωτερικό της Νέας Δημοκρατίας το διαφαινόμενο σχέδιο αποστρατείας των ονομαζομένων βαρόνων του κόμματος. Ο Κώστας Καραμανλής φέρεται αποφασισμένος να έχει ελεύθερα τα χέρια του σε ό,τι αφορά την κατάρτιση του ψηφοδελτίου Επικρατείας, το οποίο θεωρεί 'τεστ σύγκρισης' με το ΠΑΣΟΚ".\nΗ ΑΠΟΦΑΣΗ αναφέρει ότι "ανανεωμένα και με έντονο το στοιχείο της εκπροσώπησης καταξιωμένων μελών της κοινωνίας θα είναι τα ψηφοδέλτια της ΝΔ στο Λεκανοπέδιο καθώς και στην Α' και Β' Περιφέρεια της Θεσσαλονίκης. Ολοι οι συνδυασμοί θα επικυρωθούν την Παρασκευή από την Κεντρική Επιτροπή".\nΗ TRAFFIC υπογραμμίζει ότι "στη συγκρότηση του ψηφοδελτίου επικρατείας στρέφει το ενδιαφέρον του τώρα ο πρόεδρος της Νέας Δημοκρατίας, μέσα στις προθέσεις του οποίου είναι επίσης η συνέχιση της προσπάθειας ανανέωσης του κόμματός του ακόμη και μέσω της αποστρατείας των λεγόμενων 'βαρόνων'".\nΟ ΡΙΖΟΣΠΑΣΤΗΣ προσθέτει ότι "σε πλήρη εξέλιξη βρίσκεται η επιχείρηση της ηγεσίας της ΝΔ για 'ανανέωση', μέσω της τιμητικής αποστρατείας των λεγόμενων βαρόνων ενόψει της κατάρτισης των ψηφοδελτίων".\nΗ ΚΑΘΗΜΕΡΙΝΗ σημειώνει ότι "τις προσεχείς ημέρες θα αποφασίσει ο πρόεδρος της ΝΔ κ. Κ. Καραμανλής για την τύχη των ιστορικών στελεχών του κόμματός του στις εκλογές της 7ης Μαρτίου. Ο κ. Καραμανλής δέχεται εισηγήσεις να μετακινηθούν από το ψηφοδέλτιο Επικρατείας και να δώσουν τη μάχη του σταυρού".\nΕΞΠΡΕΣ:'' Η αύξηση της κατανάλωσης εκτινάζει τις εισαγωγές! Σημαντική επιδείνωση στο έλλειμμα του εμπορικού ισοζυγίου".\nΗΜΕΡΗΣΙΑ:'' Οικονομία: 6 υπέρ, 4 κατά. Η Εκθεση της Ευρωπαϊκής Επιτροπής για τις οικονομικές εξελίξεις στην Ελλάδα".\nΚΕΡΔΟΣ:'' Πρωτοφανής αφαίμαξη των επιχειρήσεων. Η φοροεπιδρομή απέφερε το 2003 επιπλέον φόρους 3 δις. ευρώ".\nΝΑΥΤΕΜΠΟΡΙΚΗ:'' Πτώση αλλά και καλές προοπτικές για το ΧΑ. Πρόβλεψη για άνοδο στις 2.700 μονάδες έως τον Ιούνιο".\nΗ ΗΜΕΡΗΣΙΑ υποστηρίζει ότι "η Ελλάδα, αν και βρίσκεται σε απόλυτα μεγέθη στις τελευταίες θέσεις μεταξύ των κοινοτικών χωρών όσον αφορά στα επιτεύγματα των προτεραιοτήτων που θέτει η ατζέντα της Λισσαβόνας για βελτίωση των οικονομικών και κοινωνικών επιδόσεων, έχει κάνει σοβαρή πρόοδο , επισημαίνει στην έκθεσή της η Ευρωπαϊκή Επιτροπή. Η πρόοδος αυτή χαρακτηρίζεται ως μια από τις πιο ικανοποιητικές στην ΕΕ".\ntypos2html v1.03a run on Wednesday, 21 January 2004 - 17:07:21 UTC


ΚΕΑ ΣΥΡΙΖΑ: Τι είπαν Παππάς, Τσακαλώτος, Φίλης | Flash.gr\nFlash.gr / Πολιτική / ΚΕΑ ΣΥΡΙΖΑ: Τι είπαν Παππάς, Τσακαλώτος, Φίλης\nΣΥΡΙΖΑ ΚΕΑ: Συνεχίζονται στο κλειστό της ξιφασκίας οι εργασίες της κεντρικής επιτροπής Ανασυγκρότησης με ενδιαφέρουσες ομιλίες\nFLASH TEAM 27.06.2020 | 16:35 UPDATE: 16:40\nΗ ομιλία του Νίκου Παππά υπό το βλέμμα του Αλέξη Τσίπρα\nΜετά την αρχική τοποθέτηση του Αλέξη Τσίπρα ενδιαφέρον παρουσιάζουν αποσπάσματα των ομιλιών των κορυφαίων στελεχών.\nΜετά από μία δύσκολη εβδομάδα συγκρούσεων και αποκαλύψεων Νίκος Παππάς, Ευκλείδης Τσακαλώτος και Νίκος Φίλης τοποθετήθηκαν χαρακτηριστικά:\nΝίκος Παππάς: Δεν θα επιτρέψουμε να μας κουνάνε το δάχτυλο\n” Να ειμαστε ενα κόμμα που κανει αυτοκριτική και συλλογική και ατομική. Ακόμα και για το παραμικρό ακόμα κι αν μας ξεφεύγει καμία κουβέντα”.\nΟ ίδιος δήλωσε “περήφανος που υπηρετώ με αυτόν τον πήχη αξιών της Αριστεράς. Ακριβώς επειδή ειμαστε τέτοιοι δεν θα επιτρέψουμε να μας κουνάνε το δάχτυλο αυτοι που πετάνε τα εκατομμύρια δεξιά και αριστερά σαν να ειναι αλογόμύγες”.\nΕυκλείδης Τσακαλώτος: “Ο κόσμος να μας κρίνει με αυστηρά κριτήρια”\nΟ πρώην Υπουργός Οικονομικών μιλώντας στην ΚΕΑ, είπε για τα εσωκομματικά αλλά και την έξωθεν μαρτυρία του κόμματος μεταξύ άλλων ότι:\n“Ειμαστε σε μια χώρα που ο οποιοσδήποτε μπορεί να ηχογραφήσει, να ηχογραφήσει οτιδήποτε, οποιοσδήποτε μπορεί να επιλέξει ποτε θα δημοσιοποιηθεί. Ο κόσμος της Αριστεράς μας κρίνει με αυστηρά κριτήρια. Και ετσι θελω να συνεχίσει να μας κρίνει. Οποιαδήποτε κριτική κάνουμε σε παλιές πρακτικές καλα κάνουμε”.\nΝίκος Φίλης: “Δεν με εκφράζει το βρώμικο 89”\nΣτην παρέμβασή του στην ΚΕΑ , ο πρώην υπουργός Παιδείας σημείωσε Μεταξύ άλλων ότι “Δεν με εκφράζει το βρώμικο ’89. Δεν μπορούμε να λέμε σήμερα ότι μπορεί να επαναληφθεί το βρώμικο ’89. Ήταν άλλοι οι πρωταγωνιστές τότε” εω συμπλήρωσε ότι “η Αριστερά δεν έχει λόγο να κάνει εκπτώσεις από τις αρχές της. Πολλά πράγματα μας ταπείνωσαν. Η Αριστερά και το ηθικό της πλεονέκτημα δίνει καθημερινά εξετάσεις”.\nΗ διαδικασία της κεντρικής επιτροπής ανασυγκρότηση του ΣΥΡΙΖΑ θα συνεχιστούν στο κλειστό της Ξιφασκίας μέχρι αργά το απόγευμα Σε μία πιο σφιχτή διαδικασία από ότι έχει αρχικά αποφασίστεί. Είναι πιθανό να υπάρξει και μία δεύτερη ομιλία του Αλέξη Τσίπρα όπου θα προχωρήσει στα καταπληκτικά Βασικά συμπεράσματα της σημερινής συζήτησης μεταξύ των μελών της επιτροπής.\nΕυκλείδης ΤσακαλώτοςΚέαΚεντρική Επιτροπή ΑνασυγκρότησηςΝίκος ΠαππάςΝίκος ΦίληςΣΥΡΙΖΑ


Το Erasmus+ φέρνει πιο κοντά εκπαίδευση και αγορά εργασίας | Η ΚΑΘΗΜΕΡΙΝΗ\n17.01.2014 • 10:09 17.01.2014 • 10:09\nΣτην Ευρωπαϊκή Ενωση περίπου έξι εκατομμύρια νέοι άνθρωποι είναι άνεργοι – και η Ελλάδα είναι η χώρα που πλήττεται περισσότερο όλων. Την ίδια στιγμή, υπάρχουν περισσότερες από 2 εκατομμύρια κενές θέσεις εργασίας και το ένα τρίτο των εργοδοτών δηλώνει ότι δυσκολεύεται να βρει προσωπικό με τις δεξιότητες που χρειάζεται. Το γεγονός αυτό αποδεικνύει ότι υπάρχει σοβαρό χάσμα δεξιοτήτων στην Ευρώπη. Το πρόγραμμα Erasmus+ θα αντιμετωπίσει το πρόβλημα, παρέχοντας ευκαιρίες για σπουδές, κατάρτιση ή απόκτηση εμπειρίας στο εξωτερικό. Πρόκειται για τη συνέχεια του ιδιαίτερα επιτυχημένου προγράμματος Erasmus, στο οποίο την περίοδο 2007-2013 συμμετείχαν περί τα 2.700.000 Ευρωπαίοι, εξ αυτών 50.000 Ελληνες. Η νέα σελίδα του προγράμματος, Erasmus+ όπως ονομάζεται για την περίοδο 2014-2020, άνοιξε χθες με μια εκδήλωση στην Ακαδημία Αθηνών. Το πρόγραμμα έχει προϋπολογισμό 14,7 δισεκατομμυρίων ευρώ, δηλαδή 40% υψηλότερο από το προηγούμενο, με αποτέλεσμα να υπολογίζεται ότι θα συμμετάσχουν σε αυτό περισσότεροι από 4 εκατομμύρια Ευρωπαίοι.\nΕιδικότερα, με βάση τα στοιχεία της Ευρωπαϊκής Επιτροπής, υπολογίζεται ότι στο Erasmus+ θα συμμετάσχουν:\n– 2 εκατομμύρια φοιτητές για σπουδές ή κατάρτιση στο εξωτερικό (συμπεριλαμβάνονται 450.000 περίοδοι πρακτικής άσκησης).\n– 650.000 σπουδαστές επαγγελματικών σχολών και μαθητευόμενοι, που θα λάβουν υποτροφίες για να σπουδάσουν, να καταρτιστούν ή να εργαστούν στο εξωτερικό.\n– 800.000 εκπαιδευτικοί, πανεπιστημιακοί και νεαροί εργαζόμενοι, που θα διδάξουν ή θα καταρτίσουν άτομα στο εξωτερικό.\n– 200.000 φοιτητές που παρακολουθούν πλήρη κύκλο μεταπτυχιακών σπουδών σε άλλη χώρα.\n– Περισσότεροι από 500.000 νέοι για προγράμματα εθελοντισμού ή ανταλλαγών νέων.\n– Περισσότεροι από 25.000 φοιτητές που θα λάβουν υποτροφίες για κοινά πτυχία master, τα οποία προϋποθέτουν σπουδές σε τουλάχιστον δύο ΑΕΙ του εξωτερικού.\n– 125.000 σχολεία, ιδρύματα επαγγελματικής εκπαίδευσης και κατάρτισης, ΑΕΙ, φορείς για την εκπαίδευση ενηλίκων, οργανώσεις της νεολαίας και επιχειρήσεις που θα χρηματοδοτηθούν για τη δημιουργία 25.000 «στρατηγικών συμπράξεων» με σκοπό την προώθηση της ανταλλαγής εμπειριών και την ενθάρρυνση διασυνδέσεων με τον κόσμο της εργασίας.\n– 3.500 εκπαιδευτικά ιδρύματα και επιχειρήσεις που θα λάβουν υποστήριξη για να δημιουργήσουν περισσότερες από 300 «συμμαχίες» για την τόνωση της απασχολησιμότητας, της καινοτομίας και της επιχειρηματικότητας.\n– Χρηματοδότηση, επίσης, θα λάβουν 600 συμπράξεις στον αθλητισμό, συμπεριλαμβανομένων των ευρωπαϊκών μη κερδοσκοπικών αθλητικών εκδηλώσεων.\n«Το νέο πρόγραμμα θα παρέχει κίνητρα για τη σύναψη εταιρικών σχέσεων, καθώς και υποστήριξη στις συμμαχίες γνώσης, προκειμένου να εφαρμόζουν ένα πλήρες φάσμα δραστηριοτήτων που προωθούν τη μετάδοση, την ανταλλαγή και τη ροή των γνώσεων μεταξύ ΑΕΙ και επιχειρήσεων», τόνισε ο υπουργός Παιδείας Κωνσταντίνος Αρβανιτόπουλος. Η κ. Ανδρούλα Βασιλείου, επίτροπος αρμόδια για την Εκπαίδευση, εστίασε στις δύο καινοτομίες του Erasmus+. Συγκεκριμένα, εισάγεται μηχανισμός εγγύησης φοιτητικών δανείων από την Ευρωπαϊκή Τράπεζα Επενδύσεων και, η δεύτερη καινοτομία, το πρόγραμμα διευρύνεται εκτός ευρωπαϊκών συνόρων. Γεγονός που θα επιτρέψει στους Ευρωπαίους φοιτητές να φοιτήσουν για ένα εξάμηνο σε ΑΕΙ εκτός Ε.Ε. και, αντιστοίχως, στους μη Ευρωπαίους φοιτητές να φοιτήσουν σε ευρωπαϊκά.\nΕπιπλέον, σύμφωνα με την κ. Βασιλείου, το Erasmus+ θα υποστηρίξει συμπράξεις ώστε να βοηθήσει στη μετάβαση από την εκπαίδευση στην εργασία, καθώς και μεταρρυθμίσεις για τον εκσυγχρονισμό και τη βελτίωση της ποιότητας της εκπαίδευσης στα κράτη-μέλη. «Πρόκειται για θέματα ζωτικής σημασίας, αν θέλουμε να εφοδιάσουμε τη νέα μας γενιά με τα προσόντα και τις δεξιότητες που χρειάζεται για να επιτύχει στη ζωή», θεωρεί η επίτροπος. «Η πρώτη γενιά του Erasmus έχει ήδη “ενηλικιωθεί”. Το αφήγημα της Ευρώπης είναι πλέον στα χέρια τους», δήλωσε, μιλώντας στην «Κ», η κ. Εφη Μπάσδρα, πρόεδρος του Ιδρύματος Κρατικών Υποτροφιών, που είναι η εθνική μονάδα υλοποίησης του Erasmus+. Και συμπλήρωσε: «Δηλαδή, στα χέρια εκατομμυρίων νέων, που πέρασαν και θα περάσουν τη δεκαετία των 20 χρόνων τους ανταλλάσσοντας, στα κοινά ευρωπαϊκά προγράμματα, εμπειρίες και γνώση σε όλη την Ευρωπαϊκή Ενωση».


Πακιστάν: 57 νεκροί και χιλιάδες αγνοούμενοι από χιονοστιβάδες - report247.gr\nΠακιστάν: 57 νεκροί και χιλιάδες αγνοούμενοι από χιονοστιβάδες\nΠακιστάν: Πακιστανοί αξιωματούχοι δήλωσαν ότι πολλοί κάτοικοι χωριών παραμένουν εγκλωβισμένοι από χιονοστιβάδες, καθώς υπάρχει και φόβος για αύξηση του αριθμού των νεκρών.\nΠακιστάν: Με μια ανυπολόγιστη καταστροφή έρχεται αντιμέτωπη τα τελευταία 24ωρα η ελεγχόμενη από το Πακιστάν, περιοχή του Κασμίρ. Τουλάχιστον 57 άνθρωποι σκοτώθηκαν και πολλοί άλλοι αγνοούνται εξαιτίας των χιονοστιβάδων που έχουν πλήξει την περιοχή όπως ανακοίνωσαν οι κυβερνητικοί αξιωματούχοι. Παράλληλα στη γειτονική Ινδία, τουλάχιστον δέκα άνθρωποι σκοτώθηκαν από πολλές χιονοστιβάδες στο βόρειο τμήμα του διοικούμενου από την Ινδία Κασμίρ.\nΈνας ανώτερος αξιωματούχος της ινδικής αστυνομίας ανέφερε ότι πέντε στρατιώτες συγκαταλέγονται στους δέκα νεκρούς κοντά στα σύνορα Ινδίας-Πακιστάν.\nΤο Κασμίρ είναι διχοτομημένο μεταξύ Ινδίας και Πακιστάν μετά την ανεξαρτητοποίησή τους το 1947 και επί δεκαετίες η ένταση στο σύνορό τους έχει αφήσει πίσω της δεκάδες χιλιάδες νεκρούς. Το 2012 μια χιονοστιβάδα έπληξε το αρχηγείο ενός τάγματος του πακιστανικού στρατού, κοντά στο ινδικό σύνορο, σκοτώνοντας τουλάχιστον 124 στρατιώτες και 11 πολίτες.


Συναγερμός στον Κορυδαλλό: Άνδρας έπεσε στις γραμμές του Μετρό! - Ελλάδα - Athens magazine\nΣυναγερμός επικρατεί στον Κορυδαλλό και, συγκεκριμένα, στο σταθμό του Μετρό της περιοχής, καθώς άνδρας έπεσε στις γραμμές μπροστά στο συρμό.\nΗ πυροσβεστική, λίγο καιρό μετά την φρίκη που έλαβε τόπο στα έργα του σταθμού της Καισαριανής, ενημερώθηκε στις 17:55 για το περιστατικό και σπεύδει στο σημείο, μαζί με την αστυνομία, αλλά και ασθενοφόρο του ΕΚΑΒ.\nΣοκ: Γυναίκα πέφτει στις ράγες του μετρό και σώζεται από θαύμα (video)\nΣοκ προκαλούν οι εικόνες με μία γυναίκα να λιποθυμά και να πέφτει στις ράγες του μετρό στο Μπουένος Άιρες της Αργεντινής, ενώ ο συρμός είναι σε κίνηση.\nΤο στιγμιότυπο που κατέγραψε το κλειστό κύκλωμα του σταθμού είναι συγκλονιστικό! Η άτυχη γυναίκα, όπως φαίνεται στο βίντεο, χάνει τις αισθήσεις της, παραπατάει και πέφτει από την αποβάθρα στις ράγες, ενώ το τρένο κινείται! Οι επιβάτες που βρίσκονταν στο σημείο τρομοκρατήθηκαν, επικράτησε πανικός, ωστόσο σαν από θαύμα η γυναίκα ήταν ζωντανή. Δύο από αυτούς φαίνονται στο βίντεο να σηκώνουν τα χέρια τους πάνω από το κεφάλι τους σοκαρισμένοι, ενώ ένας νεαρός παίρνει αγκαλιά τη φίλη του για να μην κοιτάει προς το σημείο, καθώς φοβόταν τα χειρότερα.\n«Δεν ξέρω πώς είμαι ζωντανή», δήλωσε η γυναίκα που έπεσε στις ράγες του μετρό\nΛίγα λεπτά αργότερα και αφού η γυναίκα, που ονομάζεται μόνο Candela, είχε απεγκλωβιστεί από το σημείο δήλωσε «δεν ξέρω πώς είμαι ζωντανή».\nΗ ίδια δήλωσε σε τηλεοπτικό σταθμό της Αργεντινής πως έπεσε η αρτηριακή της πίεση με αποτέλεσμα να λιποθυμήσει, να χάσει την ισορροπία της και να πέσει πάνω στο διερχόμενο τρένο. «Προσπάθησα να προειδοποιήσω τον μπροστινό μου, αλλά δεν θυμάμαι τίποτα άλλο, ούτε καν τη στιγμή που έπεσα πάνω στο τρένο. Δεν ξέρω πώς είμαι ακόμα ζωντανή. Ακόμα προσπαθώ να βγάλω άκρη με όλο αυτό που έγινε».\nΈνας μάρτυρας του περιστατικού δήλωσε: «Αυτό το κορίτσι αναγεννήθηκε. Είναι ένα θαύμα. Περιμέναμε το τρένο και ξαφνικά έπεσε στις ράγες. Ηταν απλώς τρόμο\nΠυροβολισμοί σε μετρό στη Νέα Υόρκη: Η στιγμή της σύλληψης του βασικού υπόπτου (video)\nΝέα Υόρκη: Ποιος είναι ο Νο.1 ύποπτος για την επίθεση στο μετρό - Απειλητικά βίντεο και θεωρίες συνωμοσίας για τον πόλεμο στην Ουκρανία


Τι χρειαζόμαστε για το Σουφλέ με διάφορα λαχανικά\n1 ποτήρι του κρασιού καλαμπόκι\n1 ποτήρι του κρασιού μανιτάρια\n1 ποτηράκι του κρασιού φρυγανιά τριμμένη\nΕδώ μπορείτε να διαβάσετε το Σπιροτό ρύζι με μανιτάρια\nΠως φτιάχνεται το Σουφλέ με διάφορα λαχανικά\nΣε μία κατσαρόλα βάζουμε νερό περίπου τα 4 με 5 δάχτυλα και ρίχνουμε αρκετό αλάτι. Την βάζουμε σε δυνατή φωτιά να βράσει και όταν αρχίσει να κοχλάζει το νερό ρίχνουμε μέσα το μπρόκολο που έχουμε πλύνει και κόψει σε τουφάκια. Αφήνουμε το μπρόκολο μας να βράσει για 7 με 10 λεπτά. Αφαιρούμε από την κατσαρόλα με τρυπητή κουτάλα ή με ακόμα καλύτερα μπορούμε να σουρώσουμε σε ένα στραγγιστήρι το μπρόκολο. <<Για να κερδίσουμε χρόνο στο ίδιο νερό που έχουμε βράσει το μπρόκολο μπορούμε να βράσουμε και τα υπόλοιπα υλικά μας όμως το φαγητό μας θα γίνει λίγο ποιο βαρύ.>>\nΞαναβάζουμε στην κατσαρόλα μας νερό περίπου τα 4 δάχτυλα και ρίχνουμε πάλι αλάτι. Αφήνουμε πάλι να βράσει και ρίχνουμε μέσα το καλαμπόκι, τα μανιτάρια, τα καρότα, τις πατάτες που έχουμε καθαρίσει και έχουμε κόψει. Αφήνουμε να βράσουν και αυτά περίπου τα 10 λεπτά και στραγγίζουμε σε ένα τρυπητό να στεγνώσουν τα νερά τελείως. Μετά παίρνουμε ένα ταψάκι και βάζουμε μέσα όλα τα λαχανικά που έχουμε βράσει. Απλώνουμε καλά σε όλο το ταψί τα λαχανικά μας και ρίχνουμε από πάνω περίπου 2 χούφτες τυρί τριμμένο την φρυγανιά. το αλάτι, το λάδι και το πιπέρι. Ανακατεύουμε όλα μαζί τα υλικά με τα χέρια μας και στρώνουμε να πάνε ομοιόμορφα σε όλο το ταψί. Στην συνέχεια απλώνουμε την μπεσαμέλ.\nΓια την μπεσαμέλ σε μία άλλη κατσαρόλα βάζουμε στην φωτιά με το γάλα να κάψει μέχρι που να αντέχει το μικρό μας δαχτυλάκι. Σε άλλη κατσαρόλα βάζουμε το βούτυρο και μόλις ζεσταθεί και λιώσει ρίχνουμε μέσα λίγο λίγο το αλεύρι, ανακατεύουμε συνέχεια με το σύρμα ώσπου να ενωθούν εντελώς το αλεύρι με το βούτυρο και να ζεσταθούν πάρα πολύ καλά προσθέτουμε το καυτό γάλα λίγο λίγο πάνω στην φωτιά πάντα ανακατεύοντας συνεχώς μέχρι να πάρει βράση. Προσθέτουμε το αλάτι, το πιπέρι και το μοσχοκάρυδο και συνεχίζουμε το χτύπημα σε χαμηλή πάντα φωτιά μέχρι να γίνει εντελώς λεία η κρέμα μας.\nΡίχνουμε και την μπεσαμέλ και στρώνουμε έτσι ώστε να καλυφθεί όλη η επιφάνεια των λαχανικών μας. Προσθέτουμε μικρά κομματάκια βούτυρο και πασπαλίζουμε με αρκετό τριμμένο τυρί. Ψήνουμε στους 200 με 250 βαθμούς για περίπου 45 λεπτά. Είναι έτοιμο όταν κάνει κρούστα χρυσοκάστανη. Σερβίρουμε αφού το έχουμε αφήσει να κρυώσει για περίπου 30 λεπτά.\nΣημείωση: Εάν δεν βρούμε φρέσκα λαχανικά μπορούμε να χρησιμοποιήσουμε και λαχανικά κατεψυγμένα ή κονσέρβας που βέβαια δεν έχουν τις βιταμίνες που έχουν τα φρέσκα.\nΤι χρειαζόμαστε για το Ρύζι με σάλτσα και πράσινες πιπεριές 2 …\nΡύζι με σάλτσα και πράσινες πιπεριές\nΤι χρειαζόμαστε για τις Αγκινάρες τηγανιτές μαγιονέζα αγκινάρες όχι πολλοί μεγάλες …


Ελβετία: Ο πρόεδρος παραδέχθηκε λάθη στη διαχείριση της πανδημίας | Business Daily\nΟ Παρμαλάν ανέλαβε την προεδρία της ομοσπονδιακής κυβέρνησης την 1η Ιανουαρίου, αλλά ως ομοσπονδιακός σύμβουλος αρμόδιος για την οικονομία διαδραματίζει σημαντικό ρόλο στη διαχείριση της υγειονομικής κρίσης εδώ και ένα χρόνο. Η Ελβετία αντιμετώπισε ένα σχετικά ήπιο πρώτο κύμα της επιδημίας covid-19 σε σχέση με άλλες ευρωπαϊκές χώρες, όμως από το φθινόπωρο πλήττεται σφοδρά από ένα δεύτερο κύμα.\nΕδώ και εβδομάδες η χώρα των 8,6 εκατομμυρίων κατοίκων καταγράφει περισσότερα από 4.000 νέα κρούσματα ημερησίως. Ο εμβολιασμός κατά της covid-19 έχει ξεκινήσει, αλλά με αργούς ακόμη ρυθμούς. Εξάλλου στην Ελβετία έχουν εντοπιστεί τουλάχιστον πέντε κρούσματα του μεταλλαγμένου στελέχους του κορονοϊού που πρωτοεντοπίστηκε στη Βρετανία.\nΤον Δεκέμβριο του 2020 το Ομοσπονδιακό Συμβούλιο θέλησε να επιβάλει νέα περιοριστικά μέτρα προκειμένου να ανασχεθεί η εξάπλωση της επιδημίας. Τα γαλλόφωνα καντόνια παραπονέθηκαν ότι δεν αναγνωρίστηκαν οι προσπάθειες που είχαν καταβάλει τις προηγούμενες εβδομάδες, σε αντίθεση με τα γερμανόφωνα καντόνια, όπου η επιδημία εξαπλωνόταν ανεξέλεγκτα. Τελικά βρέθηκε συμβιβαστική λύση.\nΕξάλλου πρόσθεσε ότι το Ομοσπονδιακό Συμβούλιο έλαβε υπόψη του τις πρόσφατες προειδοποιήσεις των επιστημόνων, οι οποίοι ανησυχούν κυρίως για ένα τρίτο κύμα της επιδημίας την ώρα που τα νοσοκομεία βρίσκονται στα όριά τους. «Οι αναλύσεις αυτές είναι δουλειά των επιστημόνων και των ειδικών», υπογράμμισε ο Παρμελάν, όμως «ρόλος των πολιτικών είναι να αποφασίζουν», κατέληξε


Επί παντός Επιστητού: ααατος: Φανατισμός και απληστία\nΗ κυρίαρχη ιδιότητα-ικανότητα του ανθρώπου είτε σας αρέσει είτε όχι είναι ο φανατισμός και η απληστία. Η ιστορία έχει εκατοντάδες παραδείγματα προς ανάγνωσιν. Και ΦΥΣΙΚΑ ο φανατισμός και η απληστία προέρχονται από τον διεστραμμένο ανθρώπινο ψυχισμό.\nΈνα γνωμικό λέει: «Το να μάχεσαι με τυφλό φανατισμό κατά της θρησκείας δείχνει ότι είσαι ένας άθρησκος θρησκόληπτος».\nΔεν υπάρχει τίποτε χειρότερο από τον φανατισμό. Ο φανατικός εκλέγει «κάτι», το θεωρεί σαν απόλυτη αλήθεια και κινείται τυφλά με βάση αυτήν την «αλήθεια».\nΟ φανατισμός και η απληστία δημιούργησαν την τραγωδία του Μεσαίωνα. Φανατικοί άνθρωποι, υπερασπιζόμενοι την «θρησκεία της αγάπης» προκάλεσαν απίστευτα αίσχη με την Ιερά Εξέταση και τους ιερούς πολέμους.\nΕκατόμβες νεκρών στην πυρά, σκοταδισμός, προλήψεις και φυσικά και η κατάρρευση της Βυζαντινής αυτοκρατορίας η οποία επέτρεψε στους μωαμεθανούς να πατήσουν στην Ευρώπη.\nΑυτήν την στιγμή περνάμε έναν δεύτερο Μεσαίωνα, τον Μουσουλμανικό. Οι φανατικοί του Ισλάμ έχουν σαν σκοπό ζωής να καταστρέψουν τον Δυτικό πολιτισμό [ότι έχει απομείνει δηλαδή] και να ιδρύσουν μία παγκόσμια ισλαμική κοινωνία. Θα περάσει πολύς καιρός και θα χυθεί πολύ αίμα μέχρι να τελειώσει και αυτός ο Μεσαίωνας.\nΑλλά το χειρότερο επίκειται.\nΕπικρατεί πλέον η λαίλαπα των πιο φανατικών ανθρώπων που θα υπάρξουν ποτέ στον πλανήτη. Και από αυτήν την λαίλαπα δεν θα ξεφύγουμε ποτέ. Μία μικρή καταστροφική «άποψη» βλέπετε σήμερα στην κομουνιστική κυβέρνηση της Ελλάδας.\nΟ κομουνισμός [σαν πολιτική έννοια] είναι το καλύτερο δυνατόν πολίτευμα, το οποίο προσομοιάζει με την αρχαία ελληνική δημοκρατία. Όμως περιέχει μία εγγενή καταστροφική άποψη. Πρέπει «ντε και καλά» να καταστραφούν οι θρησκείες, γιατί θεωρούνται μέσον καταπίεσης του ανθρώπου. Και ΣΗΜΕΡΑ για να καταστραφούν οι θρησκείες πρέπει οι άνθρωποι να εκπαιδευτούν κατάλληλα με την μόδα, τους «σελέμπριτις» και τις διάφορες «πολιτικά ορθές ισότητες».\nΗ θρησκεία -όπως και κάθε τι άλλο- πράγματι χρησιμεύει στην καταπίεση των λαών. Ταυτόχρονα, μέσω του φόβου της αιώνιας τιμωρίας, χαλιναγωγεί λίγο τους ανθρώπους και δεν τους αφήνει «να ξεσαλώσουν».\nΤώρα, η «τριαδική θεότητα» των δήθεν δημοκρατών/αριστερών είναι απλή και πιστεύουν σε αυτήν με φανατισμό χειρότερο των Ιεροεξεταστών:\n1] Η θρησκεία είναι το όπιο των λαών.\n2] Είμαστε όλοι ΙΔΙΟΙ [όχι ίσοι].\n3] Αν δεν αποδέχεσαι τυφλά οποιονδήποτε «νεωτερισμό» είσαι φασίστας και οπισθοδρομικός.\nΗ νέα «θρησκεία της μη-θρησκείας» εξαπλώνεται ραγδαία [μέσω της μόδας] για έναν απλό λόγο. Επιβραβεύει τα κατώτερα και ζωώδη ένστικτα του ανθρώπου. Το ισχυρότερο από αυτά είναι το σεξουαλικό ένστικτο.\nΚαι το σεξουαλικό ένστικτο σαν ένστικτο είναι ΑΧΟΡΤΑΓΟ, όπως και όλα τα άλλα ένστικτα. Θα σας δώσω ένα παράδειγμα:\nΈνα αγόρι ήταν ευχαριστημένο όταν μίλαγε και πείραζε τα κορίτσια στο σχολείο. Αλλά αυτό δεν έφτανε.\nΈπειτα ήταν ευχαριστημένο όταν κρατούσε από το χέρι το κορίτσι του. Αλλά αυτό δεν έφτανε.\nΈπειτα ήταν ευχαριστημένο όταν αντάλλασσε αθώα φιλιά και χάδια. Αλλά αυτό δεν έφτανε.\nΈπειτα ήταν ευχαριστημένο όταν είχε ερωτική επαφή. Αλλά αυτό δεν έφτανε.\nΈπειτα ήταν ευχαριστημένο όταν έβρισκε καινούρια ερωτική σχέση. Αλλά τελικά ΟΥΤΕ αυτό δεν φτάνει.\nΑργότερα στην ζωή του θα παντρευτεί και ταυτόχρονα θα ψάχνει για εξωσυζυγική σχέση, θα χωρίσει και θα ξαναπαντρευτεί και αυτή η ψυχοφθόρος διαδικασία θα συνεχίζεται επ΄ άπειρον εγκλωβίζοντας τα θύματα μέσα στο αέναο κυνήγι της ικανοποίησης που δεν θα έρθει ποτέ.\nΤην διαδικασία αυτή μπορείτε να την δείτε [αν είστε ειλικρινείς με τον εαυτό σας] σε κάθε ελάττωμα που έχετε.\nΣαν τον Ηρακλή βρισκόσαστε μπροστά σε ένα δίλλημα:\nΠρώτον: να συνεχίσετε με απληστία το κυνήγι της απόκτησης αγαθών ή της αέναης προσπάθειας ικανοποίησης ενστίκτων που δεν πρόκειται ποτέ να ικανοποιηθούν. Αυτό είναι το κυνήγι της απόλαυσης [και της κατανάλωσης] που μόνο δυστυχείς θα σας κάνει.\nΔεύτερον: να προσπαθήσετε να ξεχωρίσετε αυτά που έχετε ανάγκη και τα οποία πραγματικά αξίζουν από αυτά που επιβάλλονται λόγω μόδας [σε κάθε εποχή από τα αρχαία χρόνια μέχρι σήμερα]. Αυτό είναι ένα «θεληματικό είδος φτώχειας» που οδηγεί κατά κάποιον τρόπο στην ευτυχία. Όπως λέει και ένα ρητό «πλούσιος δεν είναι αυτός που έχει πολλά αλλά εκείνος που χρειάζεται λίγα».\nΤο ποιο μονοπάτι θα διαλέξετε εναπόκειται στην δική σας θέληση.\nΑναρτήθηκε από Μιχάλης Κ στις 3:34 μ.μ.


zoornalistas: O Ψυχάρης μετά το χτύπημα κατά του Γ. Παπανδρέου επιτίθεται τώρα και κατά του υπουργού Δ. Δρούτσα\nO Ψυχάρης μετά το χτύπημα κατά του Γ. Παπανδρέου επιτίθεται τώρα και κατά του υπουργού Δ. Δρούτσα\nΕπίθεση κατά του αναπληρωτή υπουργού Εξωτερικών Δημήτρη Δρούτσα εξαπολύει ο Σταύρος Ψυχάρης μέσω της στήλης της Λώρης Κέζα στο Βήμα. Υπό τον τίτλο Αντ΄ αυτού Εξωτερικών το άρθρο λοιδορεί τον υπουργό αποκαλώντας τον διπλωματικό γκρουμ. Το άρθρο τον παρουσιάζει ως μαριονέτα του Γ. Παπανδρέου («τον ανέθρεψε ώστε να σκέφτεται με συγκεκριμένο τρόπο, τον καθοδηγεί στα τρέχοντα ζητήματα») και αναφέρεται σε… κακεντρεχείς που λένε ότι «ο πρόεδρος τον έπαιρνε κοντά του σε όλα τα ταξίδια του για να του κουβαλάει τις βαλίτσες». Το άρθρο κατά του Δρούτσα θυμίζει ένα παρόμοιο, στις 4 Μαίου του 2009, που είχε ξεσηκώσει θύελλα αντιδράσεων μέσα στο ΠαΣΟΚ. Τότε το άρθρο αναφερόταν στο αεροπορικό ταξίδι του Γ. Παπανδρέου στο Λονδίνο και λοιδορούσε την επιλογή του προέδρου του ΠαΣοΚ να ταξιδέψει στην οικονομική θέση και είχε τον τίτλο «Πόσο ανεπιτήδευτος είναι ο Γιώργος;». Διαβάστε το άρθρο για τον Δρούτσα και θα καταλάβετε. Μεταξύ άλλων αναφέρονται:\n«Σε κάποια συνάθροιση της Κοινοβουλευτικής Ομάδας του ΠαΣοΚ ο κ. Γ. Παπανδρέου ζεστάθηκε και έβγαλε το σακάκι του. Ευτυχώς ήταν μαζί ο διπλωματικός σύμβουλος για να περιθάλψει το ρούχο, μη τυχόν και τσαλακωθεί. Ο κ. Δημήτρης Δρούτσας αντέδρασε με κεκτημένη ταχύτητα, έχοντας ξεχάσει την καινούργια του ιδιότητα, αυτήν του υπουργού- έστω αναπληρωτή. Κανονικά ένας υπουργός δεν ασχολείται με τα ιμάτια του Πρωθυπουργού, εξ ου και η χειρονομία σχολιάστηκε….\n….Επαρκεί η εμπειρία του κ. Δρούτσα για να αφαιρεθεί από τον τίτλο του ο ενοχλητικός προσδιορισμός «αναπληρωτής»; Στην Αυστρία απασχολήθηκε για λίγο, το 1998, ως νομικός σύμβουλος στο γραφείο του υπουργού Εξωτερικών. Από το 1999 βρίσκεται αδιάλειπτα στο πλευρό του κ. Παπανδρέου, ανεβαίνοντας ένα ένα τα σκαλοπάτια της ιεραρχίας- από ειδικός σύμβουλος στο υπουργείο Εξωτερικών, διευθυντής του διπλωματικού γραφείου του προέδρου του κόμματος και πάει λέγοντας. Ο πρόεδρος τον έπαιρνε κοντά του σε όλα τα ταξίδια του. «Για να του κουβαλάει τις βαλίτσες» λένε οι κακεντρεχείς. Ολοι από κάπου ξεκινούν την καριέρα τους και η θέση του διπλωματικού γκρουμ απεδείχθη επίζηλη….\n….Η τοποθέτηση του κ. Δρούτσα εξασφαλίζει την αρμονία ανάμεσα στο υπουργείο Εξωτερικών και στο Μαξίμου. Ποιον να έβαζε εκεί ο Πρωθυπουργός, έναν ξένο ή έναν πολύπειρο, που θα σήκωνε το δικό του μπαϊράκι; Είναι πιο ασφαλής η επιλογή ενός ανθρώπου που γαλουχήθηκε στην παπανδρεϊκή αγκαλιά παρά ενός Πάγκαλου ή Λοβέρδου, που θα είχαν άποψη. Με τον κ. Δρούτσα θα έχει το κεφάλι του ήσυχο: τον ανέθρεψε ώστε να σκέφτεται με συγκεκριμένο τρόπο, τον καθοδηγεί στα τρέχοντα ζητήματα (που είναι ταυτόχρονα χρονίζοντα ζητήματα). Ο αναπληρωτής υπουργός Εξωτερικών δεν θα αυτονομηθεί ποτέ πραγματικά, όμως, αν πάρει την προαγωγή που φημολογείται, θα κυκλοφορεί με αναβαθμισμένη αξιοπρέπεια. Θα πάει ο άνθρωπος να συναντήσει κοτζάμ Χίλαρι, για να προγραμματίσουν από κοινού την επίσκεψη του έλληνα πρωθυπουργού στις ΗΠΑ…..\n…..Μακάρι οι ευγενείς φιλοδοξίες του και τα μακρόπνοα σχέδια να αλλάξουν τα δεδομένα για τη χώρα. Να τον βλέπει ο Νταβούτογλου και να του κόβονται τα γόνατα. Προς το παρόν ο κ. Δρούτσας εκπροσωπεί ως αναπληρωτής την τελευταία τρύπα του διπλωματικού ζουρνά.


Home > ΧΗΜΕΙΑ - ΒΙΟΛΟΓΙΑ / Τεχνολογική Χημεία\nΚωδ. Εύδοξος 41958762\nΒάρος σε gr 731\nΕπειδή η προεκπαίδευση των σπουδαστών-τριών μπορεί να είναι διαφορετική, το βιβλίο δεν προϋποθέτει την ύπαρξη γνώσεων στη χημεία. Αρχίζει στα πρώτα κεφάλαια με μια διδακτικά απλη περιγραφή των βασικών γνώσεων, οι οποίες διευκρινίζονται με πολλές παραστάσεις σχημάτων και περιγραφές πειραμάτων. Ο βαθμός δυσκολίας αυξάνει προχωρώντας και το βιβλίο γίνεται πιο απαιτητικό.\nΤο βιβλίο είναι διδακτικά δομημένο: Τα πορίσματα επεξεργάζονται όσο το δυνατόν και με τη βοήθεια πει-ραματικών περιγραφών διατυπώνονται με τύπους. Ασκήσεις και παραδείγματα ασκήσεων βοηθούν στην εμπέδωση των γνώσεων. Στο τέλος κάθε μεγαλύτερου κεφαλαίου υπάρχουν ερωτήσεις για επανάληψη που συμπληρώνουν και ελέγχουν τις αποκτημένες γνώσεις.\nΤο βιβλίο Τεχνολογική Χημεία χωρίζεται σε 6 κεφάλαια:\nΣτο κεφάλαιο 1 Γενική χημεία γίνεται εκτενής αναφορά στις βάσεις της χημείας. Το πρώτο μισό αυτού είναι μια εισαγωγή στις βασικές έννοιες και στις απλές νομοτέλειες. Το δεύτερο μισό εμβαθύνει τις βάσεις με τη σύγχρονη αντίληψη για το άτομο, με τη θεωρία των ιόντων και με φυσικά-χημικά φαινόμενα.\nΤο κεφάλαιο 2 Ανόργανη χημική χημεία εξετάζει συστηματικά τα στοιχεία σύμφωνα με τη θέση τους στο Περιοδικό Σύστημα των Στοιχείων (Π.Σ.Σ.) όπως και τις ενώσεις τους. Η δόμηση του έχει «επίτομο χαρακτήρα», εύκολα βρίσκεται το ζητούμενο στοιχείο (η ένωση).\nΤο κεφάλαιο 3 Ανόργανη χημική τεχνολογία δημιουργεί τη σχέση προς το χημικοτεχνικό επαγγελματικό κόσμο. Σε επιλεγμένους τομείς της ανόργανης χημικής βιομηχανίας εξετάζονται η βασικη χημεία όπως και η χημικοτεχνικη επεξεργασία υλικών.\nΤο κεφάλαιο 4 Οργανική χημεία δίνει μια συστηματική εποπτική εικόνα για τις πιο γνωστές κατηγορίες ενώσεων της οργανικης χημείας και εξετάζει τις πιο σημαντικές οργανικές ουσίες.\nΣτο κεφάλαιο 5 Οργανική χημική τεχνολογία παρουσιάζεται σε σημαντικούς βιομηχανικούς τομείς η χημικη-τεχνολογικη διαμόρφωση της οργανικής χημικής βιομηχανίας.\nΗ θέση της χημείας σε σχέση με το περιβάλλον εξετάζεται σε πολλά σημεία του βιβλίου και συνοπτικά στο τέλος από το κεφάλαιο 6 Χημεία και Περιβάλλον.\nΣε πληρη μελέτη με τη δεδομένη σειρά το βιβλίο δίνει μια αναλυτικη εισαγωγη στους σημαντικούς τομείς της Χημικης Τεχνολογίας. Σε περίπτωση που ο χρόνος διδασκαλίας είναι περιορισμένος, η επεξεργασία μπορεί να γίνει και αποσπασματικά. Ως προς αυτό, πρέπει να διδάσκονται τα απαραίτητα σχετικά θέματα από τη γενικη, την ανόργανη και την οργανικη χημεία συμπληρώνοντας με τα σχετικά θέματα από τα δύο τεχνολογικά κεφάλαια που είναι απαραίτητα για την ειδικη επαγγελματικη ομάδα η το σχολικό είδος. Έτσι το βιβλίο είναι απαραίτητο για ένα μεγάλο αριθμό από επαγγέλματα και σχολεία η σχολές.\nΟι συγγραφείς πιστεύουν, ότι το βιβλίο Τεχνολογική Χημεία είναι ένα διδακτικό βιβλίο για μια σειρά από ειδικότητες Τεχνολογικής κατεύθυνσης, για τις οποίες μέχρι τώρα δεν υπηρξε κατάλληλο διδακτικό μέσον.\n2. Ανόργανη χημεία\n3. Ανόργανη χημική τεχνολογία\n5. Οργανική χημική τεχνολογία\n6. Χημεία και περιβάλλον\nΠρόληψη Ατυχημάτων κατά την ενασχόληση με Χημικές Ουσίες\nΌργανα στο Χημικό Εργαστήριο\nH Σημασία της Χημείας\n1.Χημεία - Μια Φυσική Επιστήμη\n3 Ανόργανη Χημική Τεχνολογία\n6 Οργανική Χημική Τεχνολογία\n7 Φυσικές Ύλες και Βιοχημεία\n8 Χημεία, ’νθρωπος και Περιβάλλον


Posted by Nucleus | On 28 April,2021 | In Από τον Τύπο, Δικαιοσύνη-Ποινικά, Κοινωνία, Τα Νεώτερα\nΚατηγορείται για 12 δολοφονίες και 14 απόπειρες\nΣοκαριστικά είναι τα συμπεράσματα των πραγματογνωμόνων που εξέτασαν τους φακέλους των θυμάτων του ψευτογιατρού.\nΣύμφωνα με το κεντρικό δελτίο ειδήσεων του ΑΝΤ1, η δεύτερη πραγματογνωμοσύνη “καίει” τον ψευτογιατρό.\n“Υπήρχαν άνθρωποι που μπορούσαν να ζήσουν σειρά ετών, αλλά και άτομα που θα μπορούσαν να έχουν πλήρη ίαση”.\nΥπάρχει περίπτωση θανόντα, ο οποίος θα μπορούσε να είχε γίνει εντελώς καλά. Θα είχε πλήρη ίαση και δυστυχώς κατέληξε”, λέει χαρακτηριστικά η Δ. Καραγιάννη, πραγματογνώμονας εισαγγελίας Αθηνών.\nΤον Σεπτέμβριο αναμένεται η πολύκροτη δίκη του ψευτογιατρού, σύμφωνα με όσα δήλωσε ο δικηγόρος Στέλιος Σούρλας, στον ΑΝΤ1.\nΟ δικηγόρος των οικογενειών έξι θυμάτων τόνισε ότι και οι δύο ιατροδικαστικές εκθέσεις είναι “κόλαφος” για τον ψευτογιατρό, καθώς συνδέουν άμεσα τον 47χρονο κατηγορούμενο με 12 ανθρωποκτονίες και απόπειρες ανθρωποκτονιών και 14 απάτες.\nTags:Αντιποίηση ιατρικού επαγγέλματος, Κοινωνία, Ποινικά, Υπουργείο Δικαιοσύνης


ΔΗΜΙΟΥΡΓΙΚΗ ΑΝΑΝΕΩΣΗ: Η υπακοή - υποταγή στην εξουσία\nΕπιστήμονες με διάφορα πειράματα έχουν αποδείξει ότι οι περισσότεροι άνθρωποι μπορούν να έχουν απάνθρωπη συμπεριφορά, υπακούοντας στην εξουσία. Αυτό το βλέπουμε συχνά σε πολέμους ή παρόμοιες πιεστικές καταστάσεις, όπου μια μεγάλη πλειοψηφία φιλήσυχων πολιτών επιδεικνύουν τρομακτική βιαιότητα. Το βλέπουμε όμως στην καθημερινότητά μας, όταν ταλαιπωρούμαστε από ένα υπάλληλο ή έναν προϊστάμενο μιας υπηρεσίας, οι οποίοι άκριτα ακολουθούν κανόνες ή νόμους, επειδή κάποιος ανόητος ή άσχετος με μεγαλύτερη εξουσία, τους το επέβαλε. Το βλέπουμε στον υπάλληλο που δίνει χαλασμένα τρόφιμα και σε διαβεβαιώνει ότι είναι φρέσκα, ακολουθώντας τις εντολές του αφεντικού του.\nΤο βλέπουμε στα γήπεδα και στις πολιτικές αντιπαραθέσεις όπου οι περισσότεροι άνθρωποι θυσιάζοντας την ελευθερία τους, καθοδηγούνται είτε από κάποιον «ηγέτη», είτε από μια «κλίκα» και συχνά ξεπερνούν τις όποιες ηθικές τους αναστολές και να κάνουν πράγματα που σε άλλες περιπτώσεις θα τα θεωρούσαν καταδικαστέα.\nΈνα από τα πιο γνωστά πειράματα της ψυχολογίας ήταν το πείραμα του Milgram. Ουσιαστικά ήταν μια φάρσα που ξεγύμνωσε την ανθρώπινη ψυχή. Το συγκεκριμένο πείραμα έδειξε το σημαντικό ρόλο που παίζουν οι πηγές κύρους και εξουσίας στη διαμόρφωση της συμπεριφοράς και το σημείο στο οποίο μπορούν να φτάσουν απλοί άνθρωποι, απλά «υπακούοντας εντολές». Το άτομο που βρίσκεται σε μια τέτοια κατάσταση βλέπει τον εαυτό του ως «όργανο» μιας εξωτερικής εξουσίας, στην οποία μεταθέτει τις ευθύνες του. Στο πείραμα το 95% των εθελοντών έφθασε σε σημείο να διοχετεύει ηλεκτρικό ρεύμα 180 Volt, σ’ έναν άλλον εθελοντή, υπακούοντας στις οδηγίες του επιβλέποντα - επιστήμονα. Μάλιστα το 62,5% των εθελοντών έδωσαν τρείς φορές, το θανατηφόρο ηλεκτρικό σοκ των 450 Volt. Η φάρσα ήταν το θύμα δεν ήταν εθελοντής, αλλά ηθοποιός που υποκρινόταν ότι δεχόταν ηλεκτρικό ρεύμα. Μόνο το 5% των εθελοντών αρνήθηκαν εξ' αρχής να συμμετάσχουν σε ένα τέτοιο πείραμα και αποχώρησαν.\nΤο πείραμα έδειξε ότι το μεγαλύτερο ποσοστό των ανθρώπων θα υπακούσει και θα προβεί σε ενέργειες ασύμβατες με τα πλέον θεμελιώδη επίπεδα ηθικής, αρκεί να δέχεται εντολές από κάποιον με κύρος και ταυτόχρονα να αισθάνεται ότι δεν τον βαρύνει η ευθύνη για ότι συμβεί - αφού εκείνος «απλά ακολουθούσε τις διαταγές». Επίσης έδειξε ότι λίγοι είναι οι άνθρωποι που έχουν την ικανότητα να αντισταθούν στην εξουσία.\nΤο πρόβλημα της υπακοής στην εξουσία φαίνεται να είναι κυρίως η ανευθυνότητα, λόγω της ανατροφής από τους γονείς, τη σχολική εκπαίδευση και την επίδραση των ΜΜΕ. Αλλά και η υπερεξειδίκευση της εργασίας οδηγεί τους ανθρώπους να μη μπορούν να δουν όλη την κατάσταση, παρά ένα μικρό κομμάτι της. Έτσι δεν μπορούν να δράσουν χωρίς κάποιου είδους γενική κατεύθυνση, και δυστυχώς υποδουλώνονται στην εξουσία. Η πλειοψηφία των συνανθρώπων μας κατάντησαν ανεύθυνοι και ανέτοιμοι για ελευθερία και δημοκρατία.\nΤο ότι φθάσαμε εδώ ως κοινωνία δεν είναι τυχαίο. Κανένας δεν είναι άμοιρος ευθυνών. Για αν αλλάξουμε θα πρέπει να είμαστε έτοιμοι να αρνηθούμε να υπακούσουμε στις «μικρές» και καθημερινές εντολές βίας που συνήθως προκαλούν κακό στους συνανθρώπους μας, ακόμα και αν χάσουμε το μπόνους παραγωγικότητας, την προαγωγή, την επανεκλογή, τη δουλειά μας. Μόνο τότε θα είμαστε ελεύθεροι άνθρωποι και όχι ανεύθυνοι υπάλληλοι.


Την έκδοση των εισαγγελέων που διέφυγαν τη Γερμανία μετά το πραξικόπημα απαιτεί η Τουρκία – 24ωρο\nΤην έκδοση των εισαγγελέων που διέφυγαν τη Γερμανία μετά το πραξικόπημα απαιτεί η Τουρκία\nΟρισμένοι Τούρκοι εισαγγελείς που έχουν δεσμούς με τον αυτοεξόριστο ιεροκήρυκα Φετουλάχ Γκιουλέν, τον οποίο η Άγκυρα κατηγορεί ως υποκινητή του αποτυχημένου πραξικοπήματος της 15ης Ιουλίου, διέφυγαν στη Γερμανία και το Βερολίνο θα πρέπει να τους εκδώσει, δήλωσε σήμερα (28/7) ο υπουργός Εξωτερικών της Τουρκίας.\nΟ Μεβλούτ Τσαβούσογλου έκανε τη δήλωση αυτή μιλώντας στο τουρκικό ειδησεογραφικό κανάλι CNN Türk. Η Τουρκία υποστηρίζει ότι ο Γκιουλέν, ο οποίος ζει εδώ και χρόνια στις ΗΠΑ, χρησιμοποίησε το δίκτυό του στον στρατό για να ανατρέψει την κυβέρνηση, κάτι που ο ίδιος αρνείται κατηγορηματικά.\nΟ Τσαβούσογλου αποκάλυψε επίσης ότι περισσότεροι από 300 υπάλληλοι του υπουργείου Εξωτερικών της Τουρκίας διαπιστώθηκε ότι είχαν δεσμούς με τον Γκιουλέν.\nΑναφορικά με την έκδοση του ιεροκήρυκα από τις ΗΠΑ, η Άγκυρα παρατηρεί μια θετική αλλαγή στη στάση της Ουάσινγκτον, συνέχισε ο Τσαβούσογλου.\nΤούρκοι αξιωματούχοι αναμένεται ότι θα επισκεφθούν τις ΗΠΑ αμέσως αφού ολοκληρωθεί η σύνταξη των εγγράφων με τα οποία θα ζητείται επισήμως η έκδοση του Γκιουλέν. «Η επίσκεψή μας στις ΗΠΑ συνδέεται με την προετοιμασία των εγγράφων που αφορούν τον Γκιουλέν. Θα γίνει αφού το υπουργείο Δικαιοσύνης ολοκληρώσει τη διαδικασία σύνταξης του φακέλου», συνέχισε ο υπουργός.\nΣχολιάζοντας δηλώσεις που έκανε νωρίτερα ο υπουργός Δικαιοσύνης για το ενδεχόμενο να αναζητήσει ο Γκιουλέν άσυλο σε άλλες χώρες, συμπεριλαμβανομένης της Αιγύπτου, ο Τσαβούσογλου είπε ότι «δεν υπάρχουν συγκεκριμένες πληροφορίες για την Αίγυπτο αλλά έχουμε αποδείξεις ότι θα μπορούσε να πάει σε ορισμένες άλλες χώρες». Σύμφωνα με τον υπουργό Δικαιοσύνης Μπεκίρ Μποζντάγ ο Γκιουλέν ενδέχεται να φύγει από τις ΗΠΑ και να πάει στον Καναδά, την Αυστραλία, τη Νότια Αφρική, το Μεξικό ή την Αίγυπτο.


ΑΓΙΟΣ ΒΑΣΙΛΕΙΟΣ ΠΕΙΡΑΙΩΣ: Η αγία και Μεγάλη Πέμπτη. Γέροντος ιερομ. Πετρωνίου Τανάσε Προδρομίτη (+2011)\nΗ αγία και Μεγάλη Πέμπτη. Γέροντος ιερομ. Πετρωνίου Τανάσε Προδρομίτη (+2011)


Ο γερμανικός καθρέφτης της Γαλλίας | ΑΝΤΙΘΕΣΕΙΣ | antinews.gr\nΟ γερμανικός καθρέφτης της Γαλλίας\n[caption id="attachment_210533" align="alignnone" width="600" caption="Φωτο: Telegraph"][/caption]\nΗ τρέχουσα κατεύθυνση της Γαλλίας είναι μια πηγή βαθιάς ανησυχίας στη Γερμανία, της οποίας η εξέλιξη θα πρέπει να θεωρείται πηγή έμπνευσης. Πράγματι, με πάρα πολύ λαμπρότητα, πάρα πολλά εμπόδια και μια έλλειψη δυναμισμού, η Γαλλία σήμερα μπορεί και πρέπει να διδαχθεί από τη Γερμανία, υποστηρίζει ο Dominique Moisi, ανώτερος σύμβουλος στο Γαλλικό Ινστιτούτο Διεθνών Σχέσεων.\nΤο αεροδρόμιο Tegel του Βερολίνου, που εξακολουθεί να υποδέχεται τους περισσότερους επιβάτες που φθάνουν στην πρωτεύουσα της ηγετικής οικονομικής δύναμης της Ευρώπης, είναι ξεπερασμένο και επαρχιακό. Το άνοιγμα του αεροδρομίου Schönefeld, που μεταμορφώθηκε σε ένα διεθνές κέντρο, έχει καθυστερήσει για περισσότερο από ένα χρόνο εξαιτίας τεχνικών προβλημάτων (μια κάπως καθησυχαστική πρόκληση για τη φήμη της Γερμανίας ως προς την αποτελεσματικότητα). Ωστόσο, παρά την ψύχρα και τη θολούρα του Μαρτίου στην Κεντρική Ευρώπη, το Βερολίνο αποπνέει εμπιστοσύνη. Περισσότερο από ποτέ, η πόλη είναι ένα έργο σε εξέλιξη - σε σύγχυση, όχι πολύ όμορφη, και παραφορτωμένη με ιστορία.\nΤο Βερολίνο είναι ένα εργοτάξιο που έχει καταφέρει να μετατρέψει τα πολλαπλά παρελθόντα του σε θετική ενέργεια. «Η διαφορετικότητα καταστράφηκε: το Βερολίνο, 1933-1938» είναι το ενιαίο θέμα μιας σειράς εκθέσεων που σηματοδοτεί την 80η επέτειο του Χίτλερ στην εξουσία και την 75η του Pogromnacht. Στο Μουσείο Γερμανικής Ιστορίας στην Unter den Linden, ολόκληρες τάξεις νεαρών μαθητών και φοιτητών συρρέουν για να δουν αυτό που επικαλείται η έκθεση, την καταστροφή από ένα εγκληματικό καθεστώς του οποίου τα αντικείμενα, από τα μεγάφωνα ως τις στολές και τα όπλα, παρουσιάζονται με έναν εκπαιδευτικό τρόπο.\nΟι νεαροί Βερολινέζοι δεν μπορούν να αγνοήσουν το από πού προέρχονται. Ωστόσο, ίσως επειδή το παρελθόν ηχεί ακόμα σαν μια προειδοποίηση - και εξακολουθεί να είναι φυσικά ορατό στην τοπογραφία και την αρχιτεκτονική της πόλης σήμερα – το Βερολίνο είναι εντυπωσιακό στην απλότητά του, την ακτινοβόλο νεωτερικότητά του (που συμβολίζεται από το γυάλινο θόλο του Reichstag, μια δημιουργία του βρετανού αρχιτέκτονα Νόρμαν Φόστερ) και, πάνω απ 'όλα, την έντασή του.\nΑυτή η θετική ενέργεια έρχεται σε απόλυτη αντίθεση με την παρακμιακή ομορφιά του Παρισιού, μια πόλη που βρίσκεται σε μια πορεία μουσειοποίησης. Φυσικά, αν μπορείτε να αντέξετε οικονομικά τη ζωή εκεί, το Παρίσι παραμένει ένα εξαιρετικό μέρος. Όμως, το Βερολίνο είναι ένα καλύτερο μέρος για να εργαστείς, ακόμη και αν αυτό που κάνεις είναι με πολύ μικρή αμοιβή. Ο αχθοφόρος που φέρνει τις αποσκευές μου στο δωμάτιο του ξενοδοχείου είναι τυνησιακής καταγωγής. Είναι ένας χαρούμενος Βερολινέζος και ένας περήφανος νέος Γερμανός. Και, ακόμη και με ένα χαμηλό μισθό, μπορεί να ζήσει και να μεγαλώσει τα παιδιά του στην ίδια την πόλη.\nΧάρη στο χαμηλό κόστος στέγαση, το Βερολίνο δεν έχει γίνει, όπως το Παρίσι, ένα γκέτο για τους πλούσιους. Σε αντίθεση με τους Γάλλους, οι οποίοι μειονεκτούν λόγω του υψηλού κόστους των κατοικιών, η αγοραστική δύναμη των Γερμανών είναι πιο αρμονικά κατανεμημένη, δημιουργώντας περισσότερο χώρο ώστε η κατανάλωση των νοικοκυριών να συμβάλει στην οικονομική ανάπτυξη. Η θετική ενέργεια της Γερμανίας είναι, φυσικά, το αποτέλεσμα της επιτυχίας που μεταφράζεται σε εμπιστοσύνη, την οποία η Καγκελάριος Άνγκελα Μέρκελ ενσαρκώνει με δύναμη και απλότητα.\nΗ Μέρκελ έχει αλλάξει ριζικά κατά τη διάρκεια της θητείας της. Πριν από πέντε χρόνια, δεν απέπνεε τη φυσική αρχή που κατέχει σήμερα. Σήμερα, όπως και ο Πάπας Φραγκίσκος, αισθάνεται σαφώς πιο άνετα. Υπήρξε ένας Γάλλος πρόεδρος από την εποχή του Φρανσουά Μιτεράν ο οποίος να ήταν πραγματικά αντάξιος της Γερμανίδας καγκελαρίου; Αν η Γαλλία έχει αντικαταστήσει τη Γερμανία ως «ο ασθενής της Ευρώπης», είναι για πολιτικούς λόγους πάνω απ 'όλα: όραμα, θάρρος και δύναμη στη βόρεια πλευρά του Ρήνου και ταλάντευση, αδράνεια και αδυναμία στη νότια.\nΦυσικά, δεδομένων των υπερβολικά χαμηλών μισθών και των δυσμενών δημογραφικών τάσεων, η Γερμανία θα συνεχίσει να αντιμετωπίζει δυσκολίες. Αλλά, το να τονίσω μόνο αυτά τα προβλήματα, όπως κάνουν κάποιοι Γάλλοι, είναι καθαρή αποφυγή. Η γερμανική δημογραφία δεν μπορεί να περιγραφεί ως η λύση για την γαλλική ανεργία των νέων, σαν να μπορούσε κανείς να αναπαυθεί με ένα σλόγκαν του τύπου: «Στερούνται νέων, στερούμαστε θέσεις εργασίας - τι τέλειο ταίριασμα!». Αυτό το ευρέως αποδεκτό συναίσθημα υποθέτει ανεύθυνα ότι ο χρόνος λειτουργεί υπέρ της Γαλλίας, ανεξάρτητα από το αν θα εφαρμόσει διαρθρωτικές μεταρρυθμίσεις.\nΗ τρέχουσα κατεύθυνση της Γαλλίας είναι πηγή βαθιάς ανησυχίας στη Γερμανία, της οποίας η εξέλιξη θα πρέπει να θεωρείται στη Γαλλία ως πηγή έμπνευσης - ένα παράδειγμα προς μίμηση, ακόμη και αν η χώρα δεν πρέπει να αυτομαστιγωθεί. Ωστόσο, η σημερινή συζήτηση στη Γαλλία για το γερμανικό μοντέλο θυμίζει μυστηριωδώς τις συζητήσεις που ακολούθησαν την ήττα της Γαλλίας στον γαλλο-πρωσικό πόλεμο. Τον Ιούνιο του 1871, λίγο μετά το τέλος του πολέμου, ο Γάλλος πολιτικός Léon Gambetta διακήρυξε: «Οι αντίπαλοί μας κέρδισαν, επειδή κινήθηκαν με οξυδέρκεια, πειθαρχία και γνώση». Η Γερμανία, όπως φαίνεται, μπορεί να συσπειρώσει ακόμη αυτές τις αιώνιες αξίες.\nΗ σημαντική διαφορά τώρα είναι ότι οι ευρωπαϊκοί κανόνες της διαδικασίας ενοποίησης αποκλείουν τον πόλεμο - ακόμα και τον οικονομικό πόλεμο - μεταξύ των δύο χωρών. Αντίθετα, στον καθρέφτη της Γερμανίας, η Γαλλία θα πρέπει να θέσει κάποια θεμελιώδη ερωτήματα. Έχουν κάνει τις σωστές επιλογές όσον αφορά τους ηγέτες και τις πολιτικές των τελευταίων δεκαετιών;\nΟι θέσεις εξουσίας στη Γαλλία δεν ενθαρρύνουν τη σεμνότητα. Στο τελευταίο του βιβλίο, «Μέρες εξουσίας», ο πρώην υπουργός Γεωργίας, Bruno Le Maire, γράφει συγκαταβατικά για το κτίριο που στεγάζει τον ομόλογό του στη Δανία, στην Κοπεγχάγη, το οποίο συγκρίνει με ένα χαμηλόμισθο νοικοκυριό. Με μεγαλοπρέπεια, πάρα πολλά εμπόδια και μια έλλειψη δυναμισμού, η Γαλλία σήμερα μπορεί και πρέπει να διδαχθεί από τη Γερμανία.


Δείτε πως είναι σήμερα όλα τα παιδάκια από τις σειρές που αγαπήσαμε! - Mad TV\nΔείτε πως είναι σήμερα όλα τα παιδάκια από τις σειρές που αγαπήσαμε!\nΈξαλλος θα γινόταν ο Περίανδρος Πώποτας αν έβλεπε σήμερα τον γιο του το Μανωλάκη ημίγυμνο στο σανίδι.\nΛογικά θα του ξύριζε το κεφάλι, θα του έβαζε μια ταμπέλα που θα έλεγε «είμαι τεντιμπόης» και θα τον διαπόμπευε δημόσια σε όλο το Κολοκοτρωνίτσι.\nΑν, ακόμα, δεν έχεις συνειδητοποιήσει τι έχει γίνει να σε ενημερώσουμε ότι ο 24χρονος Πάρης Σκαρτσολιάς γνωστός και ως «ο Μανωλάκης» συμμετέχει στην παράσταση «Άντρες έτοιμοι για όλα» των Ρέππα – Παπαθανασίου αντικαθιστώντας τον Μάνο Ιωάννου.\nΚαι εμφανίζεται κάπως έτσι.\nΕδώ που τα λέμε, βέβαια, δεν είναι η πρώτη φορά που βλέπουμε τον Πάρη μετά το «Καφέ της Χαράς».\nΟ νεαρός ηθοποιός πάντα έκανε τηλεοπτικές εμφανίσεις τα τελευταία χρόνια, ενώ πρόσφατα έπαιξε και στη σειρά «Ταμάμ».\nΌμως κάθε φορά που βλέπουμε πώς έχουν μεγαλώσει τα παιδιά που κάποτε ήταν σταρ, μια νοσταλγία μας πιάνει.\nΓι’ αυτό και σήμερα συγκεντρώσαμε όλα εκείνα τα πιτσιρίκια που όταν έμπαιναν στην τάξη προκαλούσαν δέος στους συμμαθητές τους μιας και το γεγονός ότι έπαιζαν στην τηλεόραση ήταν κάτι πολύ cool διαχρονικά.\nΒέβαια, αυτά τα παιδιά έχουν σήμερα να διαχειριστούν το τίμημα της δημοσιότητας μιας και κάθε χρόνο πρέπει να βλέπουν στο ίντερνετ τις φωτογραφίες τους συνοδεία τίτλων τύπου «δεν φαντάζεσαι πως έγινε το κοριτσάκι από την τάδε σειρά κλπ κλπ».\nΟρίστε ποια είναι αυτά τα παιδιά.\nΗ Βάλια (Καφέ της Χαράς)\nΔεν γινόταν να παραλείψουμε την κοπέλα του Μανωλάκη και κόρη της Χαράς Χάσκα.\nΗ μικρή Βάλια στην πραγματικότητα λέγεται Έφη Ρασιά και είναι ανιψιά του Χάρη Ρώμα. Οι φωτογραφία που κυκλοφόρησε το 2013 τη δείχνει κάπως έτσι.\nH Όλια (Λένη)\n17 χρονών είναι σήμερα η Δήμητρα Δουμένη, το κοριτσάκι που υποδυόταν την Όλια στη σειρά «Λένη» και τραγουδούσε το χιτ «τρέχει, τρέχει, τρέχει το νερό».\n«Είναι πολύ περίεργο γιατί είμαι αρκετά μικρή. Βλέπω τις σκηνές και θυμάμαι τι γινόταν πίσω από τις κάμερες, στα γυρίσματα. Δεν το είδα ποτέ ως κάτι διαφορετικό γιατί δεν φερόμουν διαφορετικά από τα άλλα παιδιά της ηλικίας μου. Έπαιζα όπως όλα τα παιδιά και παράλληλα είχα μια πρόσθετη δραστηριότητα.\nΣτο να το δω έτσι με βοήθησαν πολύ οι γονείς μου» είπε πέρυσι σε συνέντευξή της στο περιοδικό TV ΕΘΝΟΣ.


Καιρός: Βροχές και τοπικές καταιγίδες σήμερα στην Κρήτη - Κρήτη - Νέα Κρήτη\nΤώρα διαβάζετε: Καιρός: Βροχές και τοπικές καταιγίδες σήμερα στην Κρήτη\nΑνανέωση 18/01/2022, 06:30\nΤοπικές βροχές και μεμονωμένες καταιγίδες προβλέπονται σήμερα Τρίτη, 18 Ιανουαρίου στην Κρήτη - Στην υπόλοιπη χώρα, πρόσκαιρες τοπικές νεφώσεις με πιθανότητα τοπικών και ασθενών βροχών κυρίως στα κεντρικά και βόρεια\nΛίγες νεφώσεις παροδικά αυξημένες με τοπικές βροχές, προβλέπονται σήμερα Τρίτη, 18 Ιανουαρίου στην Κρήτη το πρωί, ενώ ενδέχεται να σημειωθούν μεμονωμένες καταιγίδες. Λίγα χιόνια στα ορεινά της Κρήτης. Από το μεσημέρι τα φαινόμενα στις περισσότερες περιοχές θα σταματήσουν. Οι άνεμοι θα πνέουν δυτικοί 4 με 6 Μποφόρ, οι οποίοι γρήγορα θα μεταβληθούν σε βόρειους και θα ενισχυθούν τοπικά έως τα 7 Μποφόρ. Η θερμοκρασία θα κυμανθεί από 7 έως 15 βαθμούς Κελσίου.


Οι δύο παίκτες θα αλλάξουν θέσεις ενόψει του Spring Split.\nΤην ώρα που οι υπόλοιπες ομάδες ενισχύθηκαν για να προσπαθήσουν να της πάρουν το “στέμμα”, η G2 Esports εφάρμοσε το γνωστό “ομάδα που κερδίζει δεν αλλάζει”. Η μόνη έκπληξη που μας είχαν ετοιμάσει οι δευτεραθλητές κόσμου ήταν η επιστροφή του Perkz στο mid και η μεταφορά του Caps στο bot.\nΌπως αποκάλυψε μέσω του stream του ο Perkz, η ιδέα για την αλλαγή αυτή ανήκει στον Δανό συμπαίκτη του, ο οποίος θέλει να δοκιμάσει την τύχη του ως marksman. Αν κάποια ομάδα έχει τις μονάδες για να κάνει τέτοιες εσωτερικές αλλαγές, αυτή είναι χωρίς αμφιβολία η G2 Esports.\ni’ll slay any lane… for the right coin pic.twitter.com/T531v0iZRt\n— Luka (@G2Perkz) 23 Δεκεμβρίου 2019\nΠάντως ακόμα και αν δεν λειτουργήσει ιδανικά το πλάνο (το οποίο δεν ξέρουμε αν θα εφαρμόζεται σε κάθε παιχνίδι), ο Perkz είναι διατεθειμένος να επιστρέψει στα καθήκοντα του ως ADC ανά πάσα στιγμή.


ΙΣΤΟΡΙΚΟ ΜΟΥΣΕΙΟ ΑΛΕΞ/ΠΟΛΗΣ: «Ο ΜΕΓΑΣ ΑΛΕΞΑΝΔΡΟΣ & ΤΑ ΑΙΝΙΓΜΑΤΑ ΤΗΣ ΒΕΖΥΡΟΠΟΥΛΑΣ» - Ελεύθερη Θράκη\nΟ βραβευμένος Θίασος Σκιών του Δομτζίδη Απόστολου από την Ξάνθη «Τα παραμύθια του Καραγκιόζη» παρουσιάζει την παράσταση «Ο Μέγας Αλέξανδρος και τα αινίγματα της Βεζυροπούλας» στο Ιστορικό Μουσείο Αλεξανδρούπολης την Παρασκευή 25 Σεπτεμβρίου 2015 στις 7.30 μ.μ.\nΗ Βεζυροπούλα αποφασίζει να βάλει τρία αινίγματα, για να αποδείξει την εξυπνάδα της. Αυτός που θα τα λύσει κερδίζει λίρες και την ίδια για γυναίκα. Οι υποψήφιοι μνηστήρες έρχονται και ο Καραγκιόζης τους παρακολουθεί από κοντά, όμως κανένας δεν μπορεί να τα λύσει και φυλακίζεται ο ένας πίσω από τον άλλο. Μόνο ο Μέγας Αλέξανδρος μπορεί να τα λύσει. Θα τα καταφέρει άραγε; Η συνέχεια στο πανί…\nΠριν από την παράσταση, στις 6.30 μ.μ., ο Θίασος Σκιών «Τα παραμύθια του Καραγκιόζη» σας προσκαλεί στον χώρο του Ιστορικού Μουσείου σε ενημερωτική ομιλία με τίτλο «Ιστορία και τεχνική του νεοελληνικού θεάτρου σκιών». Ομιλητής ο Δομτζίδης Απόστολος, καραγκιοζοπαίχτης-εκπαιδευτικός, μόνιμος συνεργάτης του Κέντρου Βυζαντινών, Νεοελληνικών και Κυπριακών Σπουδών του Πανεπιστημίου της Γρανάδα για το αρχείο του Ελληνικού Θεάτρου Σκιών. Καλούνται όσοι ενδιαφέρονται για το θέατρο σκιών, εκπαιδευτικοί και μη, να παρακολουθήσουν την εκδήλωση.\nΠροηγούμενο άρθροΟ ΣΥΡΙΖΑ ΑΠΕΔΕΙΞΕ ΟΤΙ ΕΙΝΑΙ “ΠΟΛΥ ΣΚΛΗΡΟΣ ΓΙΑ… ΝΑ ΠΕΘΑΝΕΙ”\nΕπόμενο άρθρο“ΑΜΑΝΑΤΙ” ΤΟ ΛΙΜΑΝΙ ΤΗΣ ΑΛΕΞΑΝΔΡΟΥΠΟΛΗΣ


Μοντέρνο Πένταθλο: Πέντε ελληνικά μετάλλια στη Βουλγαρία – runnfun.gr\nΜοντέρνο Πένταθλο: Πέντε ελληνικά μετάλλια στη Βουλγαρία\nRun 'n Fun Team 14 Φεβ 2019 07:59 14 Φεβ 2019\nΜε πέντε μετάλλια «στις αποσκευές της» επέστρεψε η Ελληνική αποστολή από το Open National Championship Μοντέρνου Πεντάθλου, που ολοκληρώθηκε στην Σόφια. Oι Ελληνες πρωταθλητές πραγματοποίησαν εξαιρετικές εμφανίσεις και έδειξαν ότι βρίσκονται σε πολύ καλό δρόμο. Ο διεθνής αγώνας, άλλωστε, στην Σόφια, ήταν ο πρώτος της χρονιάς και αποτελούσε για όλους κριτήριο, με τον τελικό συντελεστή να είναι θετικότατος.\nΟ Αλέξανδρος Πανταζίδης κατέκτησε το χάλκινο μετάλλιο στην κατηγορία των Ανδρών και ήταν μόλις τρεις βαθμούς μακριά από το χρυσό μετάλλιο. Ο Γεράσιμος Δημητρόπουλος κατέλαβε την 5η θέση, ο Θεοχάρης Μάινα την 7η και ο Δημήτρης Δραζίνος την 10η.\nΣτις Γυναίκες και στις Νέες Γυναίκες, η Κωνσταντίνα Τσολάκη κατέκτησε το χάλκινο μετάλλιο και στις δύο κατηγορίες, ενώ η Αθηνά Σάρρα κατέλαβε την 4η θέση.\nΣτους Νέου Ανδρες, ο Δημητρόπουλος ανέβηκε στο δεύτερο σκαλί του βάθρου και κατέκτησε το ασημένιο μετάλλιο μόλις τρεις βαθμούς πίσω από τον πρώτο. Το χάλκινο μετάλλιο στην κατηγορία κατέκτησε ο Μάινα.\nΗ αρχή στη Βουλγαρία ήταν άκρως εντυπωσιακή και ενθαρρυντική για τη δύσκολη συνέχεια, όπου οι αθλητές μας θα προσπαθήσουν να κυνηγήσουν την Ολυμπιακή πρόκριση.\nPrevious ArticleΣαντιάγκο Ίτος Ολιβέρα: Ένα σύμβολο του δρομικού κινήματος στον “Μέγα Αλέξανδρο”Next ArticleΣτον 8ο Ημιμαραθώνιο της Αθήνας, τρέχουμε με το WWF Ελλάς


Ιωάννα: η φίλη μου με σκλήρυνση, πού είναι παράδειγμα για όλους μας !!!\nΕίναι μεγάλη χαρά να βλέπεις τους φίλους σου να μιλάνε σε «περιοδικά» με περιεχόμενο, ειδικά αν αυτοί οι φίλοι είναι από τους… καρδιακούς σου.\nΗ φίλη μου Ιωάννα λοιπόν, η οποία έχει αρθρογραφήσει και στο ΔΙΑΥΛΟ, είναι για μένα προσωπικά πολύ συγκινητικό να… την διαβάζω, μιας και ήταν πάντα (και της το λέω ξανά και ξανά) το παράδειγμα του κουράγιου, της δύναμης, του παραδείγματος… τουλάχιστον για εμένα.\nΗ Ιωάννα που από πολύ μικρό χρόνος στη ζωή της πάσχει από σκλήρυνση κατά πλάκας.\nΚαι κάποτε την έλεγα σαν παράδειγμα και στα δικά μου παιδιά… που παραπονιόντουσαν και ίσως ακόμα να παραπονιούνται, όπως όχι μόνο τα δικά μου παιδιά, όπως πιθανά τα παιδιά πολλών ανθρώπων γύρω μας, ότι τελικά τους λείπουν πολλά, ότι η τύχη δεν τα ευνόησε, πως ήταν άτυχα, πως δεν είχαν ίσως τις ευκαιρίες που άξιζαν.\nΌμως η Ιωάννα που βρέθηκε στο δρόμο μου συμπωματικά, «κόλλησε» στη ζωή μου, αν και τόσο μακριά μου.\nΚαι νοιώθω άσχημα γιατί έχω να την δω χρόνια, και απολογούμαι στον εαυτό μου για το γεγονός αυτό, όμως μιλάμε συχνά. Ευτυχώς το τηλέφωνο εξαφανίζει τα χιλιόμετρα, αν και τελικά η επαφή δεν έχει κανένα υποκατάστατο, κανένα αντάλλαγμα…\nΙωάννα… να ξέρεις πως στη ζωή μου είσαι πάντα μια νεράιδα που με μάγεψε στα νιάτα της (είναι χρόνια που γνωριζόμαστε), όχι για ό,τι πιθανά να σκέφτονται όσοι διαβάζουν αυτές τις λέξεις, αλλά γιατί πάντα είχες το μυστήριο και τη γοητεία, ναι, και την ομορφιά, που έχουμε όλοι στο μυαλό μας πως έχουν οι νεράιδες…\nΔιαβάστε λοιπόν τη συνέντευξη της φίλης μου της Ιωάννας, της φίλης μου που στο ΔΙΑΥΛΟ έχει γράψει σαν Μελιά Ιωάννου, στην ενότητα ΣΗΜΕΙΩΜΑΤΑΡΙΟ…\nΑς μου επιτρέψει να δανιστώ την ενότητα για αυτή τη δημοσίευση...\nΙωάννα…. Πάλεψε… συνέχισε δηλαδή να παλεύεις, μιας και μέσα απο σένα παίρνουμε και εμείς δύναμη !\nξέρω το βάρος είναι μεγάλο…\nΑλλά συνέχισε να δίνεις νόημα στη ζωή μας,,,\nΔείτε ΟΛΟ το δημοσίευμα για το ποια είναι η Ιωάννα, κάνοντας κλικ στο σύνδεσμο που υπάρχει στην αρχή της δημοσίευσης αυτής.\nΜετά από λίγο μαθαίνεις την ανεπαίσθητη διαφορά ανάμεσα στο να κρατάς το χέρι και να αλυσοδένεις μια ψυχή…\nRead more: Μαθαίνεις\nΠρὶν νὰ φύγεις...\nΑπό την Μελιά Ιωάννου…\nRead more: Πρὶν νὰ φύγεις...\n24 γράμματα, 24 φράσεις, μια ιστορία αγάπης.\nΓεμάτη με τρυφερότητα.\nΔίχως δάκρυα. Δίχως πόνο.\nΕίναι κάτι που μας χρειάζεται.\nΖήτα μου το και στο δίνω.\nΗ ζωή είναι πολύ μικρή για πόνο\nΘαρρείς δεν ξέρω πως παίζουμε παιχνίδια μαγικά μαζί;\nΙριδίζουν μες στο σκοτάδι οι στιγμές μας, μικρή αγάπη\nΚάνε με τώρα να νοιώσω αθώα, αγνή σαν μικρό παιδί\nΛένε πως πρέπει να ψάξεις βαθιά μέσα σου να βρεις αγάπη\nΜε χαρά βλέπω τη ζωή να κυλά γεμάτη αγάπη, αγνότητα και τρυφερότητα.\nΝοιώθω ευτυχής, γιατί υπάρχεις και ζω μαζί σου την κάθε της στιγμή.\nΞαφνικά, καθετί που μου συμβαίνει μοιάζει να γίνεται μαγικό μαζί σου\nΌταν κοιτάς τα μάτια μου ανοίγουν δρόμοι για τη δημιουργία\nΠερνάει το βλέμμα σου πάνω μου και όλα αλλάζουν\nΡωτάς το γιατί, μα κανείς δε σου απαντά.\nΣιωπηλά περιμένεις να έρθουν απαντήσεις μέσα σου\nΤώρα ξέρεις ότι όλα τα μπορούμε\nΥπάρχουν όμως στιγμές που αμφιβάλεις\nΦτιάξε ξανά τις στιγμές\nΧωρίς εμένα εκεί\nΥπάρχει μες το βυθό του Κρητικού πελάγους, βαθιά θαμμένο, ένα κογχύλι μοναδικό.\nΤις νύχτες το ξεβράζει η θάλασσα και όποιος τύχει από εκεί να περνά, ακούει μια μουσική τόσο σαγηνευτική, που κανένα ανθρώπινο πλάσμα δεν μπόρεσε ποτέ να συλλάβει.\nΗ μουσική αυτή μαγεύει τους περαστικούς και η νύχτα εκείνη γεμίζει με συγκινήσεις, με συναισθήματα και έρωτες μοναδικούς. Με το πρώτο φως της μέρας η θάλασσα ρουφά το κογχύλι της και όλα γίνονται ξανά πιο απλά, πιο ανθρώπινα, πιο πεζά.\nΤαξιδεύοντας μέσα μας...


Στέφενς: «Να δώσουμε τον καλύτερό μας εαυτό» - Onsports.gr\nOnsports Team\t20 Αυγούστου 2013, 19:15\nΣτέφενς: «Να δώσουμε τον καλύτερό μας εαυτό»\nΟ Χουμπ Στέφενς υποστήριξε πως ο ΠΑΟΚ θα πρέπει να δώσει τον καλύτερό του εαυτό για να φτάσει στο θετικό αποτέλεσμα απέναντι στη Σάλκε.\nΟ Ολλανδός τεχνικός τόνισε αρχικά στη συνέντευξη Τύπου: «Χαίρομαι που βλέπω φίλους και συνεργάτες με τους οποίους είχαμε μία μακροχρόνια συνεργασία. Ας είμαστε ξεκάθαροι, δεν είμαστε το φαβορί, αλλά θα κάνουμε ότι μπορούμε, θα δώσουμε τον καλύτερο εαυτό μας για να πετύχουμε. Δεν πιστεύαμε ότι μπορούμε να φτάσουμε μέχρι εδώ»\nΕίναι μία μάχη του Δαυίδ με τον Γολιάθ;\n«Θα δείξουν τα δύο παιχνίδια εάν είναι αγώνας Δαυίδ εναντίον Γολιάθ. Θέλουμε να δείξουμε την ποιότητα και το επίπεδό μας στον αγώνα. Χαίρομαι που θα παίξουμε σε ένα γεμάτο στάδιο, μπροστά σε πολλούς οπαδούς, γιατί το ποδόσφαιρο είναι ένα παιχνίδι που χρειάζεται θεατές. Και δυστυχώς ο επόμενος αγώνας δεν θα είναι τόσο όμορφος γιατί θα παίξουμε σε άδειο γήπεδο».\nΑποτελεί πλεονέκτημα ότι γνωρίζει τις δύο ομάδες; «Φυσικά προσπαθώ να δείξω ποια είναι τα δυνατά σημεία της Σάλκε, να δώσω πληροφορίες στην ομάδα μου. Το κατά πόσον το ότι γνωρίζω την Σάλκε θα είναι πλεονέκτημα θα φανεί στη διάρκεια του αγώνα. Σημασία έχει και τι κάνουν οι παίκτες».\nΩς προπονητής τη Σάλκε, δεν του επιτρεπόταν να μιλήσει για τις αδυναμίες της Σάλκε. Ποιες είναι τώρα; «Είδα το παιχνίδι με την Βόλσμπουργκ, αλλά και τον αγώνα με το Αμβούργο. Πάντα μου αρέσει να βλέπω τα παιχνίδια των παλιών μου ομάδων, αλλά εκείνη την στιγμή δεν ξέραμε ότι θα προχωρήσουμε και θα παίξουμε με την Σάλκε. Είδα τον αγώνα και δεν είδα ιδιαίτερες αδυναμίες στο παιχνίδι της Σάλκε, αλλά για να είμαι ειλικρινής, και να είδα κάποιες αδυναμίες δεν θα τις πω εδώ».\nΕίναι ευκαιρία για τον ΠΑΟΚ που παίζει τώρα με την Σάλκε; «Ναι μεν υπάρχουν τραυματίες στη Σάλκε, αλλά πόσοι είναι; Ενας δύο είναι. Η Σάλκε είναι καλή ομάδα και ήδη έχει βρει αντικαταστάτες για τους τραυματίες. Σε αντίθεση με τον ΠΑΟΚ, η Σάλκε έχει πολύ μεγαλύτερη οικονομική δυνατότητα. Όταν βλέπω να γίνονται κινήσεις και μεταγραφές με 8.000.000€, όταν μπορεί να δαπανήσει και 40.000.000€ και αύριο να δώσει ακόμη και 100.000.000€ για μία μεταγραφή δεν μπορεί να είναι πρόβλημα το να έχει έναν τραυματισμό».\nΠόσο δύσκολο είναι συναισθηματικά να παίξει απέναντι στη παλιά του ομάδα; «Είμαι επαγγελματίας. Με την ίδια όρεξη και χαρά που δουλεύω τώρα στον ΠΑΟΚ, δούλευα τα προηγούμενα χρόνια στη Σάλκε. Φυσικά και δεν θα είναι ευχάριστο να βγάλουμε εκτός την Σάλκε, αλλά αυτό θα προσπαθήσουμε να κάνουμε».\nΠόσο στενή επαφή είχε με την Σάλκε και μετά την αποχώρησή του κι αν του πρότειναν θέση στο προεδρείο της ομάδας; «Ναι, είχα συνάντηση και μου έγιναν προτάσεις για μία διοικητική θέση. Ήδη έχουν περάσει 4-5 μήνες. Είχα ζητήσει τότε μία ευκαιρία να το δω και επειδή σκέφτομαι ακόμη σαν προπονητής και έχω όρεξη για αυτό, απάντησα στον κ. Κλέμενς ότι σκέφτομαι σαν προπονητής. Έτσι δέχθηκα την πρόταση του ΠΑΟΚ. Στο μέλλον όλα είναι πιθανά».\n20 λεπτά πριν Μειώνεται η γραφειοκρατία σε μεταβιβάσεις ακινήτων, δωρεές, γονικές παροχές και κληρονομιές\n50 λεπτά πριν Γ’ Εθνική: Κατασκευάζει βοηθητικό η Αχαϊκή


Asomatoi: Νοεμβρίου 2012\nΑΓΑΝΤΑ... Ο πατριωτισμός του κεφαλαίου είναι το κέρδος...\nΤΙ ΝΑ ΚΑΝΕΙΣ; Να κλάψεις ή να γελάσεις με αυτόν τον τραγελαφικό διάλογο μεταξύ κυβέρνησης και τραπεζιτών. Με τον Γ. Στουρνάρα να τους λέει ότι είναι «πατριωτικό καθήκον» η επαναγορά ομολόγων;\nΚι αυτό γιατί οι συγκεκριμένοι τραπεζίτες - «πατριώτες» απλά κάνουν τους δύσκολους προκειμένου να μοιραστούν όσα απομυζούν από τον ελληνικό λαό με κάτι ...άλλους όμοιούς τους «πατριώτες».\nΜιλάμε για την ίδια κυβέρνηση που θεωρεί «πατριωτικό» καθήκον του λαού να φορολογείται υπέρμετρα, να φτωχαίνει, να χάνει τους μισθούς και τα δικαιώματά του προκειμένου να ενισχυθεί το τραπεζικό σύστημα.\nΤο ίδιο σύστημα δηλαδή, το οποίο αιμοδοτεί τους «πατριώτες» εφοπλιστές που παραγγέλνουν καράβια στην Κορέα γιατί είναι πιο φθηνά. Τους «πατριώτες» βιομήχανους που μεταφέρουν εργοστάσια στα Βαλκάνια επειδή έχουν μικρότερα μεροκάματα. Τους «πατριώτες» που σωρεύουν εκατοντάδες δισ. στην Ελβετία.\nΗ μόνη «πατρίδα» που καταλαβαίνουν αυτοί είναι τα κέρδη και τα υπερκέρδη τους που πρέπει να μεγαλώσουν με κάθε τίμημα. Γι' αυτό και ό μόνος «πατριωτικός» δρόμος που υπάρχει για το λαό είναι να τους αφαιρέσει μία και καλή την εξουσία.\nΑ, ΚΑΙ ΝΑ ΜΗΝ το ξεχάσουμε, πήραμε και συγχαρητήρια από τον γνωστό και μη εξαιρετέο ...Τσαρλς Νταλάρα. Πάρα πολύ χάρηκε για τη συμφωνία στο Γιούρογκρουπ και από τις «θυσίες» που επωμίστηκε ο ελληνικός λαός.\nΓιατί να μη χαρεί δηλαδή; Ολα αυτά σημαίνουν μερικά άκοπα δισεκατομμύρια για τα συμφέροντα που εκπροσωπεί και έπονται και ...ακόμα καλύτερες μέρες για το σινάφι του.\nΦυσικά, εκτίμησε ότι όλα αυτά θα συμβάλουν «στην ανάπτυξη της οικονομίας» που όλως τυχαίως συμπίπτει με την «ανάπτυξη» της απόδοσης των επενδύσεων που έχουν κάνει οι διεθνείς «θεσμικοί επενδυτές» και τραπεζίτες που τον εξέλεξαν.\nΑλλα κουραγιο...,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,υσ Σε σχόλιο για τις δηλώσεις του Αντ. Σαμαρά το Γραφείο Τύπου της ΚΕ του ΚΚΕ τονίζει:\n«Τα κόμματα της συγκυβέρνησης και της ΕΕ δε γίνεται να αλλάξουν. Οι εργαζόμενοι δεν πρέπει να πιστεύουν στα παραμύθια τους, ούτε να τους ανέχονται. Αρκετά πλήρωσε ο λαός για την καπιταλιστική κερδοφορία, την κρίση και το χρέος που δε δημιούργησε αυτός, αρκετά πλήρωσε για την προσαρμογή της χώρας στην ΕΕ».\nΑναρτήθηκε από dimitris στις 10:55 π.μ. 4 σχόλια:\nΑΓΑΝΤΑ... Δεν κάνουν πλάκα, σάβανα απλώνουν\nΗ αστική τάξη δίνει εξετάσεις χιούμορ. Εστω και μαύρου. Οπως αναφέρουν τα ΝΕΑ, η συμφωνία για τη δόση είναι καλή. Αλλά, όπως συμπληρώνουν, θα χρειαστεί πόνος και λιτότητα. Προστατεύοντας τα προσωπικά δεδομένα αυτών που πρέπει να πονέσουν και να υποστούν τη λιτότητα, τα ΝΕΑ αποφεύγουν να αναφερθούν συγκεκριμένα στο ποιοι ακριβώς θα πονέσουν και θα πεινάσουν. Μια γρήγορη έρευνά μας στα νοτιοανατολικά αντερείσματα του Υμηττού, στο Λαγό της Βούλας, και στα δυτικά αντερείσματα της Πεντέλης, στην Πολιτεία, αποκάλυψε ότι ήδη στα φτωχόσπιτα της αστικής τάξης έχουν σηκώσει μαύρες πλερέζες.\nΤο αποτέλεσμα της έρευνας επικυρώθηκε από άρθρο στο ηλεκτρονικό ΒΗΜΑ (συμπλήρωμα σε έρευνα του γερμανικού «Der Spiegel»), όπου εξηγείται πως στον καιρό της κρίσης οι πλούσιοι υποφέρουν από μια σειρά ψυχοσωματικές ασθένειες. Εκπληκτοι διαβάσαμε πως το φαινόμενο έχει ήδη προβλεφθεί από τον ...Μαρξ, που αναφέρεται σ' αυτό με τον όρο «το έντρομο μάτι του καπιταλιστή» (σ.σ. οφείλουμε να κάνουμε την αυτοκριτική μας, γιατί για μια ακόμα φορά πιαστήκαμε αδιάβαστοι).\nΟι αναφορές στον υποσιτισμό των μαθητών πρέπει να αντιμετωπίζονται ως λαϊκιστική προπαγάνδα. Γιατί μπορεί μεν τα παιδιά να υποσιτίζονται, αλλά ήδη έχει κινητοποιηθεί η Εκκλησία παρέχοντάς τους πνευματική τροφή.\nΗδη, οι εκπρόσωποι του «σοσιαλισμού με δημοκρατία» ή, του «καπιταλισμού με ανθρώπινο πρόσωπο» (διαλέγετε και παίρνετε τον όρο που σας ταιριάζει, έτσι κι αλλιώς στο ίδιο πράγμα αναφέρονται) έχουν έτοιμη τη λύση στο πρόβλημα: να δημιουργηθούν, λένε, δίκτυα βοήθειας για όσους βρίσκονται σε κατάσταση πλήρους εξαθλίωσης. Αλλά όχι στα κουτουρού.\nΑυτά τα δίκτυα πρέπει να οδηγούν σε αύξηση της ανταγωνιστικότητας, δηλαδή, να ταΐζουν με μια φέτα ψωμί τους πεινασμένους, έτσι ώστε να είναι ικανοί να πάνε το πρωί στο μεροκάματο και παράλληλα (αυτά τα δίκτυα) να εκτονώνουν την οργή, έτσι ώστε να μην κινδυνεύει η κοινωνική συνοχή, δηλαδή να μην αυξάνεται το ταξικό μίσος των εργατών για τους εκμεταλλευτές τους.\nΓια να πάει, όμως, μπροστά η χώρα, δηλαδή για να αυξήσουν τα κέρδη τους οι καπιταλιστές, πρέπει οι εξαθλιωμένοι εργάτες να αντιμετωπίσουν με αξιοπρέπεια την κατάσταση.\nΔεν είναι δυνατόν να εξεγείρονται κάθε τόσο γιατί δεν μπορούν να τα βγάλουν πέρα. Οφείλουν να δουν τα ζόρια της κυβέρνησης που, σύμφωνα με την ΚΑΘΗΜΕΡΙΝΗ, έχει να τραβήξει πολύ κουπί.\nΒέβαια, υπάρχει και ο παράγοντας χρόνος. Τον οποίο εντοπίζει ο Γερμανός υπουργός Υγείας, που τονίζει προς την ελληνική κυβέρνηση πως ό,τι έχει να κάνει πρέπει να το κάνει τάχιστα, γιατί δεν είναι καθόλου σίγουρο πως θα είναι στη θέση της και τον επόμενο χρόνο...\nΔιά ταύτα: Δεν πρόκειται για επίδειξη χιούμορ από την πλευρά της αστικής τάξης. Το χιούμορ είναι ίδιον των καταπιεσμένων. Η αστική τάξη καταφεύγει σε «αμερικανιές», ελπίζοντας να κερδίσει χρόνο για να θάψει πιο βαθιά την εργατική τάξη.\nΣτο χέρι της εργατικής τάξης είναι να μη δώσει στιγμή ανάσας στους καπιταλιστές κι αυτό σημαίνει, πριν απ' όλα, να κάνει πέρα τους σημερινούς διαχειριστές, αλλά και τους επίδοξους αυριανούς διαχειριστές, που δηλώνουν πως παρότι «ιζνογκούντ» είναι ικανοί να γίνουνε χαλίφηδες στη θέση του χαλίφη.\nΑλλα κουραγιο...,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,υσ «Μία πανάκριβη Rolls-Royce, είναι ένα αυτοκίνητο - σύμβολο για τους ζάπλουτους όλου του κόσμου (...) Η Rolls-Royce, η οποία έχει έδρα τη Βρετανία και ανήκει στη γερμανική BMW, βλέπει τη ζήτηση για τα πολυτελή οχήματά της να αυξάνεται. Εξ ου και θα επεκτείνει το δίκτυο των αντιπροσώπων της από 105 σε 120 διεθνώς, ώστε να αντιμετωπίσει τα νέα δεδομένα (...) η ανανεωμένη εκδοχή του σεντάν μοντέλου της Phantom (...) η τιμή του διαμορφώνεται στα 380.000 δολάρια» (στην ΚΑΘΗΜΕΡΙΝΗ).\nΑναρτήθηκε από dimitris στις 12:10 μ.μ. 6 σχόλια:\nΑΓΑΝΤΑ... Αυτές είναι οι σημαίες τους\nΟ αγκυλωτός του ναζισμού. Του Χίτλερ, των «Ες-Ες», των Αουσβιτς, των δοσίλογων, των Καλαβρύτων και του Διστόμου.\nΚαι το πουλί της χούντας. Των γελοίων Παττακών, των Τομ Πάπας και των Μακντόναλντς, των Ωνάσηδων, των τανκς του Πολυτεχνείου, της προδοσίας της Κύπρου.\nΑυτές είναι οι σημαίες τους.\nΟι σημαίες του εγκληματικού φασισμού, του δολοφονικού ναζισμού, του «πατριωτικού» δοσιλογισμού και της... «αντισυστημικής» πλουτοκρατίας.\nΑλλα κουραγιο...,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,υσ Σιδερένιο χέρι του κεφαλαίου η Χρυσή Αυγή\nΗ Χρυσή Αυγή είναι μηχανισμός στήριξης του συστήματος και της μεγαλοεργοδοσίας. Στήνουν δουλεμπορικά γραφεία, υπερασπίζονται τα μεροκάματα πείνας, έχουν ρόλο στην απεργοσπασία και το χτύπημα των εργατικών λαϊκών αγώνων\nΑναρτήθηκε από dimitris στις 2:08 μ.μ. 4 σχόλια:\nΚαθ' έξιν παραχαράκτης...\nΟταν η πραγματικότητα δε βολεύει τους παραγωγούς αντιΚΚΕ προπαγάνδας, τόσο το χειρότερο για την πραγματικότητα. Αυτό βάλθηκε να αποδείξει η «Εφημερίδα των Συντακτών» και ο συντάκτης της Γ. Η. Χάρης. Σε προηγούμενο φύλλο ισχυρίστηκε ανερυθρίαστα ότι η ΚΝΕ το 1973 ήταν κατά της εξέγερσης στο Πολυτεχνείο και ότι μάλιστα την κατήγγειλε ως προβοκάτσια! Επικαλέστηκε μάλιστα το φύλλο νούμερο 8 της παράνομης «Πανσπουδαστικής» (όργανο της Αντιδικτατορικής ΕΦΕΕ), που υποτίθεται ότι καταγγέλλει την εξέγερση του Πολυτεχνείου, ισχυριζόμενος ότι η ΚΝΕ και το ΚΚΕ το έχουν τάχα εξαφανίσει!\nΤο Γραφείο Τύπου της ΚΕ του ΚΚΕ με επιστολή του στην εφημερίδα κατέρριψε ένα προς ένα τα ψέματα που αράδιασε ο συντάκτης, στον οποίο έστειλε και μια φωτογραφία, σε καλή ανάλυση, του «εξαφανισμένου» φύλλου της «Πανσπουδαστικής». Ομως, η «Εφημερίδα των Συντακτών» τα «έθαψε»! Τη φωτογραφία τη δημοσίευσε σε μέγεθος που κανείς να μην μπορεί να τη διαβάσει, ενώ αντιπαρήλθε τα επιχειρήματα της επιστολής καταφεύγοντας σε νέα ψέματα.\nΣτην επιστολή αναφερόταν μεταξύ άλλων: «Τα μέλη και στελέχη του ΚΚΕ, της ΚΝΕ, της ΑντιΕΦΕΕ είχαν πρωταγωνιστικό ρόλο τόσο στην αντιδικτατορική πάλη όσο και στην εξέγερση του Πολυτεχνείου (...) Σας αποστέλλω σε ηλεκτρονική μορφή το πρωτοσέλιδο της Πανσπουδαστικής Νο 8, η οποία στην πρώτη σελίδα καταγγέλλει το έγκλημα της δικτατορίας στο Πολυτεχνείο, έχει τα ονόματα των νεκρών και καλεί το λαό να τους τιμήσει βαδίζοντας πιο αποφασιστικά στο δρόμο της πάλης (...) Η περιβόητη καταγγελία που υπάρχει στο συγκεκριμένο φύλλο και στην οποία αναφέρεται ο συντάκτης σας αποτελεί ανακοίνωση της επιτροπής κατάληψης του Πολυτεχνείου! Αναφέρεται δηλαδή σε δράση προβοκατόρων ενώ είχε ξεκινήσει η κατάληψη.\n... με επιμονή στη συκοφαντία\nΤώρα πώς γίνεται στην επιτροπή κατάληψης του Πολυτεχνείου, τα μέλη της ΚΝΕ και της ΑντιΕΦΕΕ να έχουν την πλειοψηφία, ενώ ήταν κατά της κατάληψης, αυτό δεν το έχουν απαντήσει ποτέ οι κάθε λογής συκοφάντες. Προφανώς και η καταγγελία δεν είχε καμία σχέση με την πορεία φοιτητών της Νομικής προς το Πολυτεχνείο. Πώς να έχει άλλωστε, αφού στην πορεία αυτή συμμετείχαν και τα στελέχη και μέλη της ΚΝΕ. Τέλος, για να προλάβω και την άλλη κακοήθεια ότι ναι μεν οι Οργανώσεις της Σπουδάζουσας της ΚΝΕ ήταν με την κατάληψη αλλά όχι το ΚΚΕ, υπάρχουν τα ντοκουμέντα της Φωνής της Αλήθειας, του παράνομου ραδιοφωνικού σταθμού του ΚΚΕ, καθώς και η ανακοίνωση του Πολιτικού Γραφείου που, από την πρώτη μέρα (15/11/1973), καλούσαν το λαό, τους εργαζόμενους της Αθήνας να στηρίξουν και να συμμετέχουν στην κατάληψη. Πώς άραγε κατέβηκαν τα μπλοκ των οικοδόμων, οι μαθητές και άλλοι εργαζόμενοι; Είναι πασίγνωστο ότι οι παράνομες Οργανώσεις του ΚΚΕ και της ΚΝΕ στάθηκαν στην πρώτη γραμμή στο Πολυτεχνείο».\nΤι απαντά σ' αυτά ο συντάκτης; Ο,τι του φανεί του λωλοστεφανή! Οτι μπορεί η ΚΝΕ να ήταν στην εξέγερση, να είχε και την πλειοψηφία στην «επιτροπή κατάληψης», αλλά δεν ήταν η ...καθοδήγηση!\nΤη νέα συκοφαντία επιχειρεί να τη στηρίξει με μια απαράδεκτη συρραφή αποσπασμάτων από το πολυσέλιδο ντοκουμέντο - συμπερασμάτων του ΚΚΕ (1976) για την εξέγερση!\nΤσιμπολογώντας ό,τι τον βολεύει απ' το κομμάτι που εξετάζει αυτοκριτικά τις αδυναμίες των Οργάνων του ΚΚΕ και της ΚΝΕ, ουσιαστικά το πλαστογραφεί αφού έτσι τον βολεύει!\nΑλλα κουραγιο...,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,, υσ ''ελευθεροτυπια και δημοσιογραφια''.\nΑναρτήθηκε από dimitris στις 8:31 μ.μ. 2 σχόλια:\nΑΓΑΝΤΑ... Ναζιστική αντικομμουνιστική χολή\nΧυδαία επίθεση στο ΚΚΕ, με ένα τροπάρι βγαλμένο απευθείας από τα συρτάρια της πιο μαύρης προπαγάνδας, εξαπέλυσε ο βουλευτής της νεοναζιστικής οργάνωσης Χρυσής Αυγής Ηλίας Παναγιώταρος. Σε συνέντευξή του στο περιοδικό του Τράγκα (που αρέσκεται να δίνει βήμα και να προβάλλει τις θέσεις των φασιστοειδών) είπε αναφερόμενος στο Κόμμα: «Οι άνθρωποι ζουν σε άλλο πλανήτη. Στην κυριολεξία σε άλλον πλανήτη. Οι κομμουνιστές είναι μεγάλη πληγή για την πατρίδα μας. Προδοτικό ήταν πάντοτε το ΚΚΕ από την ίδρυσή του».\nΟ χρυσαυγίτης αναπαρήγαγε ό,τι εμετικό χρόνια τώρα κυκλοφορούν διάφορα αστικά επιτελεία στη μάταιη προσπάθειά τους να πλήξουν το ΚΚΕ, τους κομμουνιστές, τους αγώνες τους, το κύρος που έχουν στο λαό, την πρόταση διεξόδου που του δίνουν, τελειώνοντας μια και καλή με τους κεφαλαιοκράτες. Αυτούς που υπηρετεί η Χρυσή Αυγή στην πράξη ως γέννημα του συστήματος και πειθήνιο όργανό τους.\nΑπέναντί τους μία η απάντηση: Καμιά επανάπαυση, κανένας εφησυχασμός για το εργατικό - λαϊκό κίνημα. Σε κάθε ευκαιρία να τους απομονώνει και να τους αποκαλύπτει, τις σκοπιμότητες που εξυπηρετούν, τα συμφέροντα που υπηρετούν.\nΝα ανοίξει δρόμο για τη λαϊκή εξουσία, με το λαό ιδιοκτήτη του πλούτου που παράγει παραμερίζοντας κάθε τσιράκι, κάθε τραμπούκο του συστήματος.\nΑλλα κουραγιο...,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,, υσ Η διαθεσιμότητα οδηγεί στην απόλυση\nΗ συγκυβέρνηση επιχειρεί να ρίξει στάχτη στα μάτια των εργαζομένων, όταν λέει ότι δε θα απολυθούν. Πολύ περισσότερο που - όπως είναι γνωστό - από τις αρχές του 2013 θα αρχίσει το κανονικό κύμα της διαθεσιμότητας, μέσω της αξιολόγησης φορέων και της κατάργησης οργανικών θέσεων, καθώς και της αξιολόγησης προσωπικού.\nΠολλοί από τους υπάλληλους αυτούς, μαζί με χιλιάδες άλλους μόνιμους και αορίστου χρόνου όλων των ειδικοτήτων και όλων των βαθμίδων εκπαίδευσης, μπορεί να βρεθούν με το χαρτί της απόλυσης με συνοπτικές διαδικασίες που προβλέπονται ήδη από τη νομοθεσία...\nΑναρτήθηκε από dimitris στις 10:53 π.μ. 2 σχόλια:\nΑΓΑΝΤΑ... ΣΥΓΚΥΒΕΡΝΗΣΗ ΝΔ - ΠΑΣΟΚ - ΔΗΜΑΡ Νέα πρόκληση με τον κατώτατο μισθό\nΛίγο ακόμα ήθελε ο υπουργός Εργασίας και θα μας ζητούσε να πούμε και «ευχαριστώ» που ο κατώτατος μισθός έφτασε στα 586 ευρώ μεικτά!\nΜιλώντας χτες το πρωί στη ΝΕΤ και ερωτηθείς για το αν μπορεί κανείς να ζήσει με τον κατώτατο μισθό, ο Γιάννης Βρούτσης δήλωσε ότι «πολύ δύσκολα θα μπορέσει να ζήσει κάποιος με 586 ευρώ. Από την άλλη, μακάρι να είχαν όλοι τα 586 ευρώ». Με αισχρό τρόπο, μάλιστα, επιχείρησε να διχάσει εργαζόμενους και ανέργους, λέγοντας ότι ένα 25% του πληθυσμού δεν έχει ούτε αυτό το ποσό.\nΣυνεχίζοντας τον εμπαιγμό εργαζομένων και ανέργων, ισχυρίστηκε ότι τα 586 ευρώ δεν είναι «υποχρεωτικός κατώτατος μισθός», αλλά ένα «δίχτυ ασφαλείας» προς τα κάτω. Υποκρισία δίχως όρια δηλαδή, λες και οι εργοδότες θα «διστάσουν» ή θα «λυπηθούν» τους εργαζόμενους και δεν θα προχωρήσουν στη μείωση των μισθών στα 586 ευρώ μεικτά και ακόμη χαμηλότερα με μερική απασχόληση, εκ περιτροπής εργασία κλπ. Εξάλλου με νόμο η κάθε κυβέρνηση μπορεί να μειώσει περισσότερο τον κατώτερο μισθό. Μάλιστα για τους νέους έως 25 ετών είναι ήδη 510,95 ευρώ μεικτά.\nΟ υπουργός Εργασίας δεν παρέλειψε να επαναλάβει το παραμύθι περί ανάπτυξης που θα έρθει μετά τη δόση και θα μας ωφελήσει όλους, λέγοντας: « Η οικονομία θα γυρίσει και η δόση θα έρθει». Ωστόσο οι μόνοι ωφελημένοι θα είναι οι μεγαλοεπιχειρηματίες και η όποια αναιμική ανάπτυξη θα πατάει στα ερείπια μισθών και δικαιωμάτων. Κατά τα λοιπά, ο Γ. Βρούτσης επιχείρησε να εξαπατήσει τους ασφαλισμένους ισχυριζόμενος ότι «όποιοι έχουν κατοχυρώσει συνταξιοδοτικό δικαίωμα δε θα πληγούν», όταν έχει επέλθει γενικευμένη αύξηση ορίων ηλικίας και νέα δραστική μείωση συντάξεων και εφάπαξ.\nΑναφέροντας ότι το ασφαλιστικό σύστημα της χώρας μας είναι βιώσιμο, πρόσθεσε ότι η κυβέρνηση θα εξαντλήσει όλες τις προσπάθειες στη μεταρρύθμιση του ασφαλιστικού τομέα, ώστε να σταματήσουμε να «πληρώνουμε παθογένειες ετών», δήλωση που υποκρύπτει νέα αντιασφαλιστικά σχέδια.\nΟ ίδιος επικέντρωσε αυτές τις «προσπάθειες», στο σύστημα «Αριάδνη» ισχυριζόμενος ότι θα μπει «τέλος στην παραβατικότητα» και από το 2013 «κανείς δε θα μπορεί να κλέβει συντάξεις».\nΑλλα κουραγιο...,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,υσ ΠΑΜΕ Δουλειά για ένα πιάτο φαΐ\nΜε αφορμή τις δηλώσεις του υπουργού Εργασίας για τους μισθούς, το γραφείο Τύπου του ΠΑΜΕ κάνει το εξής σχόλιο: «Η κυβέρνηση, οι πολιτικοί υπάλληλοι των μονοπωλίων, διά στόματος του υπουργού Εργασίας επανέλαβαν την επιθυμία και απαίτηση των πραγματικών αφεντικών, για δουλειά ήλιο με ήλιο και για αμοιβή ένα πιάτο φαΐ».\nΑναρτήθηκε από dimitris στις 12:45 μ.μ. 6 σχόλια: